



POGLED NA CARACAS, GLAVNI GRAD VENEZUELE 


VBNBZUBI>A 

Kad je Kristof Kolumbo, otkrivač Amerike, godine 1498. 
po treći put krenuo put daleke zemlje, koju je on otkrio 
Evropi, dopro je i na obalu južne Amerike otkrivši zemlju, 
na kojoj se danas nalazi republika Venezuela, lako je to 
država, koja je četiri puta veća od Jugoslavije, ima samo peti 
dio stanovnika, koliko ih ima u našoj državi. No treba znati, 
da se Venezuela nalazi u tropskim krajevima. Kroz sredinu 
Venezuele teče golema rijeka Orinoko, koja je otprilike tako 
duga, kao što je u Evropi Dunav. U sjevernom dijelu Vene- 
zuele uspinje se gorje Kordiljere od Meride do 5000 m visoko, 
dakle više nego što doseže najviše brdo Evrope Mont Blanc, 
koji je 4800 .m visok. Prema jugu je Venezuela manje goro- 
vita. Na pašnjacima oko rijeke Orinoka pasu golema stada. 
U Venezueli ima velikih plantaža, na kojima se uzgaja kakao 
i kava, a zemlja je bogata zlatom, srebrom, bakrom, želje- 
zom i petrolejem. Venezuela je uređena kao federativna država, 
sastavljena od 20 državica, a na čelu joj je predsjednik, koji 
se bira na 7 godina. Venezuela nije sudjelovala u svjetskom 
ratu, jer nije baš politički sklona Sjedinjenim Državama Sje- 
verne Amerike, koje su pod Wilsonom imale glavni utjecaj 
u svjetskom ratu. Među stanovnicima Venezuele ima mnogo 
Crnaca, doseljenih iz Afrike. Glavni grad Cardcas ima 
100.000 satnovnika, dakle samo pola toliko, koliko naš Za- 
greb. Smješten je 600 m iznad morske razine, pred brdom 
Avilom (2780 m). 

Slika dolje .-KUPALIŠNI GRADIĆ MACUTO U V E N;E Z|U E Lili 
na morskoj obali blizu mjesta La Guaira, koje je luka glavnoga grada Caracasa 



tiaslovna slika: Medulićev spomenik pred 


I OVO JV đS ZANIMA 

Auto, koji ne buči, izumljen je u Americi i prokušan 
prošlog mjeseca. Za pokuse s tim autom potrošeno je 
pola milijuna dolara, t. j. oko 40 milijuna dinara. Taj 
auto ide, da se uopće ne čuje, a i kad mu se motor brže 
potjera, to biva bez onog pojačanog zvrčanja, kako je 
.to kod drugih automobila. 

Svaki sedamdeseti porođaj blizanci. U češkom glav- 
nom gradu Pragu kod svakog sedamdesetog porođaja 
dolaze blizanci (dvojci) ina svijet. 

Slavna zvjezdoznanka. U najvećoj američkoj zvjez- 
darni na Mont Wilsonu živi i radi slavna zvjezdoznanka 
Miss Leavitt, koja se proslavila proučavajući područje 
zefeida, to jest zvjezdanih skupina, koje periodički mi- 
jenjaju svoje svijetlo. Njenom zaslugom izračunana je 
-nedavno i daljina t. zv. Andromedine methovine, koja je 
— slično kao i Mliječni put — kozmički kontinenat bez- 
broja sunaca, a isto se tako sad može izračunati, koliko 
kvadrilijuna svijeća sja u tom isjajinom Andromedinu 
oblači ću. 

Malajska mudrost. Urođenici na Malajskom otočju, 
koje se nalazi na jugoistoku Azije, imadu svoju posebnu 
filozofiju ljubavi. Oni kažu, da je ljubav Malajke kao 
put u prašumu: što dalje ideš, to je u njoj ljepše, ali 
kad se okreneš i* hoćeš natrag, vidiš, da si zalutao. Ma- 
lajci zovu bijelce luđacima, jer bijelac ljubi ženu, nosi 
joj darove i onda se njom oženi. Malajac radi obratno: 
on se oženi, ljubi svoju ženu, a onda mu ona nosi darove. 

Najveći dio čovječanstva ne zna čitati. Nevjerojatno 
je to, ali ipak istinito. Sviju ljudi na svijetu ima oko 
2000 milijuna. Od tih je trećina djece ispod 10 godina. 
Između 1360 milijuna ljudi starijih od 10 godina ima 
850 milijuna analfabeta, koji ne znaju čitati ni pisati. 
Uračunamo li i djecu, možemo s pravom ustvrditi, da 
tri četvrtine čovječanstva ne zna čitati ni pisati, a tek 
svaki četvrti čovjek zna pročitati, što se piše i natiska. 

Najstarija žena Evrope ibila je donedavna Rosalija 
Limair, rodom Španjolka, koja je doživjela 117 godina 
te je pred kratko vrijeme umrla. 

Bogata športska mecenatkinja jest Engleskinja Lady 
Fany Luey Houston. Ona plaća ekspedicije, koje idu na 
najviše brdo svijeta Mount Everest u Himalaji. Koliko 
ona u Športske svrhe troši, svjedoči najbolje to, da je 
ona prije 2 godine za natjecanje u aeroplanskom letu 
žrtvovala ništa manje nego 30 milijuna dinara. 

Umro nemački skladatelj Schillings. Među glavne 
njemačke glazbene skladatelje novijega doba ubrajao 
se i Max v. Sahillingis, koji se rodio 19. travnja 1868., a 
umro je pred nekoliko dana 24. srpnja o. g. u Berlinu. 
Isprva je u Munchenu učio pravne nauke, a zatim se 
sav posvetio glazbi. Godine 1890. skladao je prvu svoju 
operu »Ingwelde«, g. 1899. operu »Der Pfeifertanz«, 
g. 1906. Hebbelova »Molocha«, a za vrijeme svjetskoga 
rata proslavio se g. 1915. operom »Mona Lisa«, o kojoj 
se tada mnogo pisalo. Skladao je i simfonijske skladbe 
i popjevke, a proslavio se i kao dirigent u operi i na 
koncertima. 

Kongres Saveza slavenskih katoličkih inteligenata i 
đaka otvoren je u Poljskoj 23. srpnja, a održaje se u 
Poznanju, Gdinji i Varšavi. Na taj kongres otputovao 
je i član uredništva »Obitelji« Luka Perinić i naša stalna 
suradnica gđica Ivka Marušić s još nekim drugim pred- 
stavnicima iz naših krajeva. 

Drugo hrvatsko hodočašće u Svetu Zemlju otputovalo 
je iz Zagreba 11. srpnja, a vratilo se 31. srpnja. U ho- 
dočašću je sudjelovalo 29 hodočasnika, a na čelu i:m je 
•bio sam pokrovitelj hodočašća vrhbosanski nadbiskup 
preuzv. g. dr. Ivan Ev. Šarić. Vođa je hodočašća bio dr. 
Josip Rožman, velik prijatelj i širitelj naše »Obitelji«. 
Donijet ćemo niz slika i putopisnih opisa s tog jubi- 
larnog hodočasničkog putovanja. 

Za 18 djece odlikovana križem počasne legije. Fran- 
cuzima je jedno od najviših odlikovanja križ počasne 
legije. To je odlikovanje dobila gospođa Rabier-Vaneler 
i/z Tillenaya kod Dijona, koja je porodila svega 18 djece. 
Sada je stara 73 godine. 

umjetničkim paviljonom u Zagrebu . 


Djelo Ivana Meštrovića. — Foto I. Kirin 



ZMIJSKI OTOK 


Napisao Stjepan Georgi 
Preveo Bogdan Babić 



Kao užareno palilo je indijsko sunce i tjeralo 
cućkom znoj kroz pore obojice ljudi, koji su je- 
dva krčili opasan put kroz džunglu. 

Oni su zalutali i nastojali da izmaknu iz gu- 
štare i da dođu opet u iblizinu ljudi. Bili su čla- 
novi ekspedicije, koja je iz Kalkute pošla u nu- 
tarnjost. Kod ranog svitanja, dok su još svi spa- 
vali, opazio je doktor Gilbson u blizini taborišta 
mladoga tigra. Spopađe ga lovačka strast. Uze 
svoju tropsku kacigu i pušku i probudi svog sta- 
rog indijskog slugu Bahata, koga su mu u Kal- 
kuti preporučili kao najpouzdanijeg, pa se s nji- 
me dade u potjeru za zvijeri. 

Sate su i sate tražili uzduž i poprijeko. Gib- 
son je bio ustrajan i nije nipošto htio da se vrati 
neobavljena posla. Istina Indijanac je od vre- 
mena do vremena opominjao, da se povrate i da 
prestanu uzaludnim gonjenjem, jer se nalaze u 
opasnome i zamršenom kraju, gdje bi lako mogli 
zalutati. No sav je njegov trud bio uzalud. I tako 
se eto dogodilo ono, što je Indijac proricao — 
oni su zalutali. 

Put je polako postajao brežuljaist. Pred nji- 
ma se visoko i mračno dizala neka prašuma. 

»Moramo malo otpočinuti!« reče Gibson i od- 
mah sjede metnuvši preda se torbu sa hranom. 

Indijac ostade stojeći, zakloni oči rukom i 
pogleda prema šumi. Lice mu se uozbilji. 

»Eno ona šuma tamo, sahibe, zove se — Zmij- 
ski otok. I nema nam drugoga puta da dođemo 
do ljudi, nego moramo kroz nju.« 

Podigoše se i za kratko vrijeme đopriješe do 
ruba šume. Ogromno drveće uzdizalo se prema 
nebu. Milijuni kukaca labdjelž su u rojevima 
naokolo. Zaglušna buka šarenih papiga parala 
je zrakom. Gust i težak dizao' se zrak. A u svemu 
tome darmaru pužu, bježe i svijaju se zmije i 
samo zmije. Velike, male i sasvim malene; sive, 
bijele srebreno sjajne. 

Čvrsto stisnutih zubi išli su napred šuteći i 
boreći se za svaki koralk. 


Slika desno: 

ŠEST TISUĆA UZVANIKA 
NA POPODNEVNOM PRIMANJU 
U VRTU ENGLESKOGA KRALJA 

Engleski kralj i kraljica običavaju svake 
godine u ljetu jednoga dana pozvati naj- 
odličnije Engleze i Engleskinje u goste 
u svoj vrt kraljevske palače Buckingham 
u Londonu. Tako je i ove godine 20 srp- 
nja bila priređena takva Garden Party, 
kako to Englezi zovu, a bilo je pozvano 
ništa manje nego 6000 gostiju iz krugova 
diplomacije, političara, učenjaka, umjet- 
nika, književnika, bankara, trgovaca, in- 
dustrijalaca i drugih predstavnika javno- 
ga života. Na slici vidimo englesku kra- 
ljicu pod suncobranom u razgovoru s 
gošćama, a desno do nje je prijestolona- 
sljednik sa svojim bratom princom Đurom 


Konačno stigoše na jednu malu čistinu i odah- 
nuše malo, ali u isti tren začuše neko promuklo 
puhanje. 

»Sahifbe!« 

Gibson strže s leđa pušku. Tamo na drugoj 
strani »stajala je pantera sa zakrvavljenim očima. 
Gibson nanišani, ali mu Indijanac metnu lagano 
ruku na rame. Obojica su gledali strašan prizor. 

Pušući strašno zgrbi se pantera na skok. Uto 
se polagano s drveta poče pužeći spuštati 
glava jedne ogromne zmije upravo iznad glave 
zvijeri. Sve bliže i bliže i onda najednom naglo 
zahvati zvijer oko vrata. Pantera zariknu, po- 
skoči, repom poče mlatati po grmlju, zagreba 
jakim šapama zemlju ispod sebe i okretaše se 
u užasnom bijesu. No zmija je bila jača od nje. 
Ovi joj se oko tijela i tako* je stisnu, dok pan- 
tera nije izgubila posve snagu i klonula. 

Dva su se sata probijali oba čovjeka kroz car- 
stvo .groze. Sunce »se spuštalo, snage su im se 
napregle do krajnosti, ali počeše malaksavati. 
Napokon se opet ukaza pred njima jedna čistina. 

Gibson se umoran spusti na neki kamen. 

»Moramo ovdje ostati!« reče Indijac. 

Gibson jedva diže glavu. Činilo se, da ga ne će 
izdati samo tjelesne sile, nego čak i živci. Pa 
sad još jednu noć na Zmijskom otoku! 

Spremrše se za konak. Indijac naloži malu va- 
tru. Sunce zađe. Nije bilo nikakva sumraka; sve, 
što je naokolo bilo šareno i zeleno, postade od- 
jednom crna sjena . . . postade potpuna noć. Noć 
u kraju, gdje vreba smrt. 

Šuteći su sjedili buljeći uporno u tminu. Gusti 
su se rojevi kukaca spuštali namamljeni od vatre. 
Monotono je zvučalo 1 njihovo zujanje. Međutim 
se od vremena do vremena čulo lagano siktanje 
— katkada je bilo kao nježni zvuk frule . . . 

Zmije . . . Zmije . . . 

Indijac pruži doktoru jednu malu smeđu ku- 
glicu. 

»Pojedi, sahibe, i spavaj. Ja ću biti budan.« 

Gibson proguta kuglicu, tijelo mu oteža i on 
zaspa. 



U prvo ga »svitanje probudi Indijac. 

»Vrijeme je, sahiibe, pojedi, šta još imaš, i na- 
stavi svoj put.« 

Glas mu je imao čudno težak i šupalj zvuk. 

Gibson iZbuilji oči u njega. 

»Zašto govoriš samo o meni, a ne i o sebi?« 

Indijac ise laigano nasmiješi i pokaza svoju 
nogu. Bila je jako natekla, a na jednome mje- 
stu vidio se mali crni krug. 

»Kobra, sahibe! A ja sam sam kriv. Ona je 
ukočeno buljila u mene, a kad je spazili, povu- 
koh preplašen nogu. Ona iskoči i ugrize.« 

Oči mu se podigoše. 

»Samo sam se sekundu jednu prepao. I to je 
zapečatilo moju sudbinu.« 

Gibson nije smogao ni riječi. Kao da mu se 
steglo grlo. Grozničavo poče tražiti u kutiji za 
lijekove, ali Indijac mu manu, neka ostavi. 

»Sad više ne pomaže ništa! Pusti to- i bježi. 
Vrati se u carstvo ljudi — ja idem u nirvanu.« 


On zašuti. Oči mu postadoše staklene i uko- 
čene, usnice pomodriše, ali je oko uista titrao 
smiješak. 

Smrt od ujeda kobre je bezbolna i lagana. 

Gibson je ostao časak bez misli, bez svijesti, 
bez osjećaja. Tek kad je negdje kriknula pa- 
piga, pode on. 

»Dalje! Samo- dalje!« bila mu je jedina mi- 
sao. Kao pijanac je teturao. Nije opazio, kako* 
sunce sve jače rasvjetljuje i kako se prašuma 
polagano pretvara u džunglu, a džungla u ne- 
obraslo zemljište, koje se izdizalo. Jedva mu je 
svijest opazila, da se čuju ljudski glasovi, po- 
znati glasovi ljudi iz ekspedicije, koju je on 
ostavio i koja je u velikom luku obašla šumu 
i bila na putu u Darđiling. Dođoše mu ususret 
i upitaše naglo, odakle dolazi. 

On ih pogleda preplašenim, staklenim očima 
i pade u nesvijest. 


Drama Jeo cl Eužičltiž) Srba 

Napisao Jurif Pjene 


Dramska književnost kod Lužičkih Srba, kao 
i kod ostalih slavenskih naroda, bila je u svom 
početku veoma primitivna, a savršeniju umjet- 
ničku formu dobila je tek osamdesetih godina 



AUTOPORTRET SLIKARA IVANA BURGKMAIRA 

pro'šloga vijeka. Kao- dramski pisci javiše se 
J o is e f N o w a k i Marija <K u bašeć, a uz 
njih osobito mjesto zauzima drama o Napoleonu 
od Jurj aStodenka (r. 1873.). Poznat inače 
kao publicista i komponista pokušava ovdje Ju- 


rij Stodenk da prikaže i ujedno dokaže, da Na- 
poleona nijesu srušili neprijatelji, nego udes. 
Što se tiče iseenerije i režije, komad je zamišljen 
na vrlo širokim osnovama zlbog čega je i priznat 
kao jedno od najboljih lužičkih dramskih djela. 
Djela najvećim djelom religioznog zadržaja piše 
J o s e f N o w a k uz bogatu pomoć Miklawša 
Hajnasa; napisao je i dramu sa biblijskim sadr- 
žajem »Kraljevna Esbera«. Komedije piše M. 
JustiJ. W j a c s w a t k, koji ujedno piše histo- 
rijsku dramu sa sadržajem iz viteškog doba. Po- 
trebi za dječjim dramama, udovoljeno je tim, 
što su M. N a w k a i Ramuald Domaška na- 
pisali dječje glume »Prvi Uskrs« i »Slijepi Be- 
njamin«. 

U donjoj Lužici piše M. W i t k o j c razne 
glume sa lokalnim obilježjima. Prva donjo-lu- 
žička originalna drama bila je od A. N o w y- 
Borkćjskog »Lužičko srpski pauk«, koji 
daje stvarnu sliku iz narodnog života. Osim ovog 
vrijedna je spomena i gluma od Marije C a z 6 j- 
sike »Iz života siromaha« sa socijalnim sadr- 
žajem. 

Na polju drame dakle mi Lužičani još nemamo- 
mnogo. Ali tim što imamo, možemo da se pono- 
simo. Kad prođu današnja teška hitlerovska 
vremena, koja su nas u narodnom pogledu stigla 
i u kojima se ne će moći narodna naša književ- 
nost jače razvijati, nema sumnje, da će doći i 
nov jači napredak dramske književnosti. 

SLIKAR BURGKMAIR 

Učenik je Albrechta Diirera. Živio je od g. 1473. do 
1531. Njegova djela se odlikuju toplinom boja i rados- 
nom mirnoćom, a osobito voli jednostavne oblike i lje- 
pote krajolika. Slavne su mu postale slike »Kr'st na 
križu« i »Ivan na Patmosu«, a krasni su mu i, drvorezi. 
Donosimo njegov autoportret izrađen ugljenom, koji 
nosi oznaku Diirerovu: tu je oznaku pomutnjom netko 
kasnije stavio. 

SLATKO JELO 
KOJE DIVNO 
OSVJEŽUJE 
U PASJE DANE 
LJETNE ŽEGE 


Sladoled ukusno servi- 
ran u čašama vrlo je 
ugodna popodnevna 
poslastica, za koju je 
svaki posjetnik zahva- 
lan domaćici ako mu 
je ponudi 



Znate li praviti sladoled? 

Napisala Stanka Andrič 


Sladoled je poslatica, koja u danima ljetne 
žege stječe sve više prijatelja. U pređašnja vre- 
mena je bila neobična rijetkost, da se u građan- 
skoj kući nađe i sladoled na stolu. Sad to nije 
više baš tako neobično. U ljetu domaćice sad ne 
kuhaju više toliko teških jela, osobito mesa, nego 
više priređuju sezonska jela, naročito zelenje, 
daju više voća na stol i dolaze do uvjerenja, da 
su mlijeko, voćni sokovi, kompot također vrlo 
potrebni i korisni za zdravlje organizma. A i 
sladoled nije ništa drugo nego oslađeno voće ili 
voćni sok, mlijeko sa žumanjkom ili dobra kava 
priređena na način, koji je ljeti za vrijeme žege 
najugodniji. Nije to više luksuz, jer trošak za 
sladoled, ako se pravi kod kuće, nije velik. 

Nije teško praviti kod kuće sladoled, kako to 
možda mnoge domaćice, koje to još nisu radile, 
misle. Treba dakako u prvom redu imati stroj za 
pravljenje sladoleda, a zatim leda. 

Sladoled se pravi vrlo jednostavno: U posudi 
za led se metne sitno razdrobljenog leda, koji 
se pospe solju. Zatim se i oko oblika za sladoled 
naslažu svuda naokolo komadići leda, a u oblik 
se nalije tekućina, iz koje želimo načiniti slado- 
led (od voća, kave, mlijeka sa žumanjcima itd.), 
pa se onda brzo vrti po prilici pola sata. Što se 
brže stroj za sladoled vrti, to se brže i čvršće 
smrzne sladoled. Kad je sladoled gotov, može se 
istresti lako tako, da se posuda umota na čas u 
krpu, koja je zamočena u vrelu vodu i dobro 
iscijeđena. 

Vrlo je dobar sladoled od voća. Može se pri- 
rediti od svakoga voća: od kajsija, malina, ja- 
goda, dinja, limuna itd. Evo neka ovdje bude 
spomenuto, kako se neki takvi voćni sladoledi 
prave, a slično se prave i od drugoga voća. 


Sladoled odjagoda. U posudi kuhaj 37 
dkg šećera sa 1 / 4; litre vode, dok ne nastane gusta 
kaša kao sirup. Zatim to ohladi, nalij opet 1 I 8 
litre hladne vode, stavi na vatru, pusti da pre- 
vrije, pa kad opet sasvim ohladi, primiješaj sok 
od 1 litre šumskih jagoda pomiješan sa sokom 
od 2 limuna i pusti, da zgusne. Ta se tekućina 
stavi u stroj za pravljenje sladoleda, kako je 
prije opisano. 

Sladoled od malina. Pravi se kao i od 
jagoda, samo budući da maline imadu više soka 
nego jagode, ne treba šećer tako gusto kuhati 
te se u ohlađeni šećer ne prilijeva više 1 / 8 vode 
kao kod jagoda. 

Sladoled od višanja. Pravi se jedna- 
ko kao i od malina. 

Sladoled od kajsija. Isto tako se 
pravi kao i od malina te je vrlo finoga okusa. 

Sladoled od dinja. Za nj vrijedi tako- 
đer isto, što je rečeno' za sladoled od malina. 
Izvrstan je osobito, ako se servira zajedno' uz 
koju drugu vrstu sladoleda. 

Sladoled od limuna. Kuhaj % kg še- 
ćera u nešto više litre vode, pa kada kuha, 
dodaj sitno nasjeckanu koru od 3 naranče. Kad 
kaša zgusne poput sirupa, metni u stranu, pa 
kad se ohladi, prilij 1 / 8 litre mlake vode, metni 
iznova na vatru, da pre vrije. Zatim iznova ohladi, 
propasiraj, nacijedi u to sok od 3 limuna i na- 
ranče, dobro promiješaj i ostavi, da zgusne. 
Tako se meće u stroj za pravljenje sladoleda. 

Voćni sladoledi imadu tu prednost, da zadrže 
sve odlike svježega voća, pa je takav sladoled 
samo način, kako se voće može s posebnim te- 
kom i slašću uživati za toplih ljetnih dana. 

ZAGREB SE BUNI PROTIV NEMORALA 

ZABILJEŽIO JURAJ LAHNER 


Onaj stari Zagreb na Gričkome Brdu. Zagreb 
iz iprve polovine sedamnaestoga vijeka. Onaj 
čisto katolički Zagreb. Zagreb velike vjere. 

U državnom arkivu čuva se knjiga »Protho- 
collon Civitatis 1638. — 1641.« od toga staroga 
Zagreba i ovdje stoji za dan 15. veljače 1641. 
ovako zapisato: 

»Na traženje i prijedlog odličnoga Jakoba Ili- 
jašića, inače odvjetnika ovoga grada. On se u 
ime cijele općine teško tužio, da se u gradu 
slobodno i na sVe strane čine različiti prestupci 
i djela nedopuštene i neuredne ljubavi među 
slobodnim osobama, osobito ženskoga spola . . . 
I on je u strahu, da ne zapadnemO' u kaštigu 
Božju, koju slavno poglavarstvo na svaki način 
želi da odvrati od sebe i od cijeloga grada. Po- 
red toga hoće isto čestito poglavarstvo, da u 
svemu izađe ususret ozbiljnim tužbama građan- 
stva. To je (građanstvo) na dan blaženoga Blaža, 
biskupa i mučenika, na svečani naime dan re- 


dovne njihove skupštine, mnogo uvećavalo (go- 
voreći), da prije spomenuta djela nedopuštene 
ljubavi dan na dan vrve u gradu i da se slobodno 
i nekažnjeno čine, kao da u gradu nema nikakva 
poglavarstva ni kazne za zločine, tako te je go- 
tovo jednako, jesi li pošten ili nepošten. Tom 
je zgodom rečeno građanstvo vikalo i govorilo, 
da će srušiti onaj sramotni stup, što je podignut 
na sredini trga, ako se takve osobe za svoje 
krivice ne kazne zasluženim kaznama. Zaradi 
toga se isto čestito poglavarstvo po svojoj službi 
i dužnosti u toj stvari onamo odlučilo, te tvrdo 
odredilo, da gospodin gradski kapetan, kako to 
njegova služba zahtijeva, marljivo u cijelome 
gradu i u građanskim kućama slobodno i prema 
svojoj spretnosti istraži osobe, okaljate tim 
zločinom. I kad za njih sigurno saznade, da ih 
drugima za primjer i za strah što prije uhvati, 
te baci u okove i zatvori u zatvore. Kod toga 
da se drži i da to provede na način, kako mu 
je propisalo' poglavarstvo.« 


DJETINJARIJE ODRASLIH NAPISAO TINE KRISTIĆ 


Današnji život nije nimalo šaljiv. Teškoće i 
brige susreću danas svakoga, pa bio on bogat i 
siromah, imao on izobilje ili nemao ništa. Istina 
te su brige različne, ali svejedno, bile ovake ili 
onake, brige su to i podjednako djeluju na živce, 
držanje i konačno na cijeli život čovjeka. Zar 
ne ćete naći dosta mlađih ljudi, kojima je dobro, 
koji su imali sreću u životu, pa su ipak osijedili, 
a naći ćete sirotinje, koja tako rekući nema ni 
kruha svaki dan, pa izgleda kao najsretniji 
smrtnik. Ne treba da dugo razlažem onu narodnu 
priču o košulji zadovoljnog i sretnog čovjeka. 
Ona je dobro poznata, a i njen svršetak, kako 
su kao jedinog zadovoljnog i sretnog našli jed- 
nog siromaka, koji uopće ni košulje nije imao. 

I ovo ozbiljno vrijeme udara svoj biljeg i na 
mlađe. Naći ćemo i djece, koja najozbiljnije 
misle o ozbiljnim stvarima, ozbiljno razgovaraju 
kao starci i znadu mnogo toga, što u stara do- 
bra vremena djeca nisu nikako ni slutila. 

Pa ipak uza sve to ozbiljno vrijeme ostaje i 
u odraslim ljudima mnogo dječjega, a da to 
čovjek ni ne opaža. Zamislite samo. Prolazite 
kraj neke ograde i na njoj su privezani papiri 
ili je čak napisano, da je svježe obojena. Zar 
ne će veliki broj ozbiljnih i odraslih ljudi poput 
djeteta povući prstom, da se o tome uvjeri? 

Čovjek ide ulicom i tamo spazi neki predmet. 
Mogao bi mirno proći ikraj njega, ali će ga on 
ipak nogom gurnuti, a tako bi učinilo svako- 
dijete. 

Došli ste u kupaonu i sjeli u napunjenu kadu. 
Uzeli ste toplomjer i ne ćete samo pogledati 
stupnjeve. Ne, vama to nije još dosta, vi ćete 


drveni toplomjer turati po kadi tamo i ovamo- 
i igrati se poput maloga djeteta. 

Idete ulicom. Prolazite kraj bazara sa dječjim 
igračkama. Koliko će ozbiljnih i. odraslih ljudi 
stati i zadupsti se u igračke, promatrati ih sa isto 
onoliko interesa, ko-što bi to učinila i mala djeca. 

A onda općenito. Sjedite za pisaćim stolom i 
razgovarate sa nekim ozbiljan razgovor, ili ste 
možda negdje na predavanju ili sjednici, pa ste 
uzeli papir i olovku, da pribilježite važnije i ono, 
što vas zanima. Međutim ćete na papiru napra- 
viti bezbroj raznih poteza i figura, drugim ri- 
ječima igrat ćete se, kao što bi to učinilo i vaše 
dijete, koje nije svršilo sveučilišta ili koje druge 
škole. Istina kažu: to je od nervoze! Kako bilo 
da bilo, svakako je to dječji običaj, koji je od- 
rasli zadržao. 

Pa zamislite samo, kad se nađe zgodno dru- 
štvo odraslih, kakve se tu prave šale i kako samo 
jedni druge namagarčuju. Upravo poput djece! 

Ali zađimo i malo dublje u svoju nutarnjost. 
Zar ne ćemo mnogo puta usprkos odraslog i ra- 
zvijenog razuma samo iz tako rekući dječijeg 
prkosa nekome protusloviti, iako smo u dubini 
duše uvjereni, da ima pravo u svojim tvrdnjama 
i dokazima? Zar nas ne će poput maloga djeteta 
zaboljeti, ako nam netko u brk kaže istinu o 
našim manama i pogreškama? 

A koliko ludih, upravo djetinjih želja i za- 
misli znadu imati ozbiljni stariji ljudi. Koliko 
osnova izrađuje često i najozbiljniji čovjek, koje 
se sve zidaju na pijesku ili su kule u zraku, čar- 
daci ni na nebu ni na zemlji. 

A kad bi se sve to promatralo- s obzirom na 
narodni život, šta bi tek onda mogli čuti i vidjeti! 

POD JARMOM FAKIRA 

ROMAN IZ INDIJSKOG ŽIVOTA - NAPISALA MARIJA 
BARRERE-AFFRE - PREVEO VOJMIL RABADAN (NASTAVAK) 


»Nek se Božja volja vrši prije svega,« pro- 
šapće sklapajući ruke. »Nek On Vehriji dade 
ustrajnosti, meni hrabrosti, a vama snage. Nek 
nas čuva sve, nek nas štiti . . . Nek nam otvori 
svoj raj, kad budemo morali umrijeti! . . .« 

Knez od Honankore rukne Ikao lavica, kojoj 
otimlju mlade ii pobježe očajno kroz palme i 
ružino grmlje. A Beatriea se povrati silno bli- 
jeda, ali -hrabra i jaka, na terasu, gdje ju je če- 
kala Vehri, da joj -preda lepezu -od 1 zlata i bjelo- 
kosti kupljenu za nju u trgovca s Jave. 

Beatrici je razgovor s knezom ostavio mučan 
utisak, neku bojazan sličnu osjećaju, koji nas 
obuzimlje kad se nebo pokrije olovnim obla- 
cima, a izdaleka dopire mukli glas oluje, koja 
se sprema da provali:. 

Dan je tromo protekao. U suton djevojke -htje- 
doše da se kao obično pozabave malo glazbom u 
jednoj od dvorana, iz kojih se izlazilo na terasu. 
.Ali Beatriea je bila odveć uzrujana te je ubrzo 
odložila gudalo i sjela u jedan tamni kut na 
lavlju kožu. Vitke Vehrine ručice letjele su i 
dalje po tipkama. Čudnovata sinkopirana pratnja 
izvi se pod njenim prstima, i toplim jakim gia- 
som zapjeva Maharanija staru indijsku tužaljku: 

Kali Durga 1 žedna je žrtava, tko će krv 
svoju da pokloni Kali? . . . 

Odabraše najljepšu od svih djevojaka, 
onu, koja vranu kosu kruni ružičastim lo- 
tosom. Hoće li ona htjeti da umre? . . . 

Ne, ona voli -da se i dalje ogleda u iskri- 
čavim vodama Gangesa. Ali Kali Durga že- 
dna je žrtava, tko će -krv svoju -da pokloni 
Kali? . . . 

Odabraše najmudriju od svih djevojaka, 
onu, koja čita deset tisuća stihova Rig 
Veda 2 . Hoće li ona htjeti da umre? . . . 

Ne, ona voli da i dalje proučava egipat- 
ske papiruse. Ali Kali Durga žedna je žrta- 
va, tko će krv svoju da pokloni Kali? . . . 

Odabraše djevojku, koja je nad svim dje- 
vojkama najviše ljubljena, onu, kojoj je 
ime zapisano u svačijem srcu. Hoće li ona 
htjeti da umre? . . . 

Da, jer će njezina smrt biti uzrokom 
smrti mnogih drugih, i Kali Durga dobiti 
će žrtve . . . 

Neka sjena dojuri naglo u dvoranu, dvije se 
ruke pruži-še. Maharadža je ogrlio Vehriju i oba- 
suo cjelovima smeđu glavicu pokrivenu skupo- 
cjenim nakitom. Iznenađena i neizrecivo sretna 
prepuštala se djevojka očevom milovanju. Ali 

1 Indijska božica, žena Š've. 

2 Rig- Vede, svete knjige u sanskritskom jeziku, koje 
se smatra-ju objavom Brahminom. 


knez ode isto tako naglo kako je i došao, i Ma- 
haranija ustade, klecajući, suznih očiju i sa smi- 
ješkom na usnama. Okrene se k Beatrici kao u 
zanosu... Htjede da progovori... ali uto mu- 
kao krik odjekne u hodn-iku. A onda se začu srdit 
glas. Bio je to knez. 

». . . I kad meni škorpijon ili zmija stanu na 
put, ja ih zgazim, čuješ li? . . .« 

Zatim nastade dubok muk, a na vratima se na- 
jednom pojavi Audra, hladna i mirna. 

»Što je to- -bilo, Dajo?« upita bojažljivo- Vehri. 



OLGA WOHLBR0CK-WENDLAND, 
njemačka spisateljica, koja se odlikovala svojini društvenim roma- 
nima, umrla je u Berlinu u 66 godini života. Rodila se god. 1867. 
Mladost je proživjela u Njemačkoj, Austriji, Rusiji i Francuskoj. U 
Parizu je postala glumica. Udala se za skladatelja Valdemara Wend- 
landa, s kojim je proživjela u dugom, sretnom braku 

»Mislim, da je knez zatekao kakvog noćno-g 
skitnicu,« odgovori mirno dadilja. 

Pa dometne smiješeći se: 

»Treba ići na počinak, duške!« 

... Ali san nije dolazio u ružičastu sobu, kamo 
se Beatriea povukla! Previše je strašnih tajna uz- 
nemirivalo djevojku, a da bi mogla mirno po- 
čivati. Prislonila se na prozor, s kojeg se vidjela 
usnula rijeka, i tri je puta prešla prstima sedefnu 
krunicu ulažući svu svoju dušu u svaku Zdravu 
Mariju . . . 

Najednom začu lagan udarac o vrata. Sirota se 
trgne, pristupi vratima i posluša. Jedva čujno 
šuštanje razabiralo se i-za teških vratnica, a drh- 
tav i mio glasić, Vehrin glasić, zamoli tiho: 

»Otvorite! Otvorite mi... ali tiho!« 

Gospođica d’Olne žurno odrine zasun, i mala 
Indijanka, blijeda i potištena uniđe u soibu. Dok 
je Beatrica oprezno' zatvarala uska vrata, ona se 
spustila na divan pred prozorom. Bila je u žurbi 
ustala s kreveta, da dođe ovamo, pa je njezino 
nježno tijelo bilo pokriveno saom dugom tuni- 
kom bez rukava od bijelog kašmira, a divna joj 
glatka kosa vrane boje spuštala se poput tamna 
plašta sve do zemlje. Pri blijedoj mjesečevoj 
svjetlosti pomislio bi, da je to anđeo', da joj nije 
na prstu blistao golemi dijamant, koji je zabo- 
ravila skinuti. 

»Beatrico,« prozbori ona plačnim glasom, 
»dajte mi onu knjigu, koju ste jutros imali, kad 
ste se povratili kući.« 

»Knjigu...« propenta prestrašeno gospođica 
d’Olne. 

»Dajte mi je, ja je hoću!« ponovi Maharanija. 
»Dajte mi sliku, na kojoj žena drži dijete na 
krilu, sliku, na kojoj piše: ,Eto Onoga, koji je 
toliko ljubio ljude, da je postao čovjek’.« 

Beatrica podigne oči k nebu punom blistave 
srebrne prašine, gdje se u prozirnoj tami dizao 
mjesec, okrugao i bio, sličan Hostiji u mirisavom 
tamjanu zemaljskoga cvijeća. Sirota uvidi, da je 
došao čas . . . 

. . . Bez straha i smetnje, ne oklijevajući ni ča- 
ska ona uzme sa stola crnu knjižicu i pruži je 
Vehriji. Molitvenik se sam otvori na stranicu, 
gdje se mali Isus smiješio' u Majčinu zagrljaju. 

»To je vaš Bog?« upita plaho Indijanka. 

»To je moj Bog!« glasio je odgovor. 

Duga šutnja zavlada u ružičastoj sobici. Pri 
blijedom svijetlu zvijezda promatrala je Vehri 
naivnu sličicu. Gospođica d’Olne stajala je po- 
put kipa pred prozorom, pogled joj se gubio u 
moru nadzemaljskih svjetova, a duša zaronila u 
molitvu. Najednom je dvije drhtave ruke ogrliše, 
a Vehrin glas prošapće tiho, ganuto i strastveno: 

»Beatrice . . . ja ljubim tvoga Boga! . . . Lju- 
bim ga, j'er je on Bog ljubavi i pokoja, Njemu 
se sva stvorenja predaju . . . jer on sa krila svoje 
neizmjernosti govori našoj sićušnosti ... jer nam 
obećaje drugi život blažen i sretan, gdje ćemo 
opet naći ljubljena bića... jer je postao čo- 
vjek, jer su ljudi govorili s njitne, i On još go- 
vori s nama kroz vjekove! . . .« 

Prigušeni krik odjekne u hodniku. Beatrica 
skoči k vratima, otvori ih i ne opazi ništa . . . 
Umirena povrati se u soibu . . . 

... A tamo na drugom kraju hodnika Audra, 
mahnita od boli i bijesa, povratila se taj čas u 
svoju sobu. 

Kao' lavica u kavezu ushodala se uzrujano lož- 
nicom pri svijetlu male brončane svjetiljke, ko- 
joj je plamičak podrhtavao od njezina hoda. 
Najednom zastade kao ukopana pred tigrovim 
krznom, koje joj je služilo kao ležaj: širok list 
grimiznog hifoiskusa biO' je bodežem priboden 
na kožu! . . . Izobličena od užasa stara Indijanka 
istrgne nož, pograbi cvijet i primaknuvši se svje- 
tiljci pregleda pomno jednu za drugom svaku 


laticu. Na jednoj od njih bilo je urezano oštrim 
šiljkom igle: Sutra naveče. 

Cvijet se izmakne iz drhtavih ruku nesretnice, 
i ona se grozno jauknuvši sruši onesviještena na 
ledeni mramor . . . 

VI. 

TAJNA PODZEMNIH HRAMOVA 

Izvan grada Benaresa Ganges se naglo širi i 
teče među niskim obalama, koje u stanovito 
doba prekrije svojim svetim muljem. Visoka tra- 
va, zmijolike povijuše i bujne perunike odije- 
vaju poput široka zelena plašta bregove oko 
njega, a grlice se gnijezde na podnožju palma i 
u golemim indijskim smokvama. Na desnoj obali 
vidi se podalje od rijeke titanska gromada pe- 
ćina čudnovatih oblika i pocrnjelih od vremena; 
po njima zjaju mnogi otvori, mračni ulazi u ne- 
istražene podzemne kripte. 

Doik se noć naglo spuštala, Audra je žurno 
hrlila k najvećem i najstrašnijem od tih otvora. 
Starica je prikrila širokim crnim plaštem bijele 
svoje koprene. Grčevito dršću i klecaju joj ko- 
ljena, posrče i cvokoće zubima od groznice. Ali 
volja jača od njezine pozvala ju je, i ona ide 
usprkos mraku, koji je svakim časom gušći, 
usprkos tjelesne boli i duševnog straha, što joj 
kao kliještima stisnuše udove i srce. 

Pred tamnim ždrijelom ulaza protrne još je- 
dnom od groze i htjede da pobjegne. Ali to po- 
traj a samo tren, i ona uniđe u hodnik, koji se 
naglo spuštao u dubinu. Stijene spilje bile su od 
crnoga granita, iz kojih bijahu grubo istesani 
gorostasni, likovi: slonovi nadnaravne veličine, 
tigrovi, koji se propinju podržavajući svodove, 
bogovi i božice s mnogo ruku i nogu, kako sjede 
u svečanom stavu odurno' se cereći — sve se te 
strašne slike redahu jedna za drugom i mije- 
šahu se strašeći pogled i nađmašujući grozotom 
i fantastičnošću sve ono, što bi ljudski um mo- 
gao zamisliti. Tu i tamo gorjela je po koja mala 
svjetiljka pred nogama kumira rišući svojim di- 
mom duge pruge tamno crne čađe po ulaštenom 
granitu. 

Audra je sad prolazila kroz prostrane dvo- 
rane, i njezini koraci odjekivahu u zvonkoj nji- 
hovoj praznini. Kipova i svjetiljaka bilo je sve 
više po stijenama. Indijanka naglo skrene za je- 
dan ugao' i stane zabliještena jakim svijetlom ba- 
kalja, što bijahu zataknute u brončane drške po 
stijenama. Dvanaest ljudi, dvanaest fakira duge 
kose i bešćutna pogleda sjedaše u polukrugu i 
kao da nekoga očekivahu . . . 

»Zdravo, sestro!« oglasi se najstariji ugledavši 
A udru. 

»Zašto ste me pozvali ovamo?« upita dršćući 
starica. 

»Da te ispitamo,« odgovori hladno jedan fakir. 

Ona zalomi rukama i uzmakne kao pred ka- 
kvom groznom prikazom. Čovjek nastavi : 

»Ti ne možeš da nam uskratiš odgovora. Sjeti 
se, da si prisegla u Jagernautskom hramu i da ti 
je čelo obilježeno krvlju žrtava!« . . . 

Slika desno: 


JAPANSKE PRO DfAi^V A Č I C E 
S MASKAMA PROTIV DIMA 
PRIGODOM JEDNOG POŽARNOG 
ALARMA 

U Tokiju postoji u jednoj zgradi na 9 katova 
trgovačka kuća Takashimaya, koja se svojom 
ogromnošću može mjeriti s najvećim evropskim 
trgovačkim kućama. Ima na tisuće namještenika 
i namještenica. Uprava tvrtke vodi veliku brigu 
o tom, što bi bilo, da se nesrećom dogodi požar 
u tako golemoj zgradi. Zato nastoji uvježbati 
svoj personal za takav slučaj. Tako je nedavno 
bio u cijeloj kući alarm na požar, pa su sve na- 
mještenice navukle maske protiv dima, kao što 
to vidimo na slici 



Nesretna fanatičarka muklo zastenje: bila je 
svladana, igrozna uspomena skršila ju je po- 
svema. Brahmini fakiri pitajte, ona će odgova- 
rati! . . . 

»Imaš li što da nam kažeš o Maharaniji od 
Honankore, Audro?« 

»I,ma jednu prijateljicu . . . Francuskinju,« 
dahne starica. 

»Znamo to. Ali je li Vehri još uvijek vjerna 
Brahmi?. . . Klanja li mu se u tišini svog srca i 
časti li ga cvjetnim vijencima iz svojih vrtova?« 

Dvije suze za'sjaše u očima stare dadilje. Pade 
na koljena i zavapi pružajući ruke: 

»Milost, oh, milost... Uvijek sam vas vjerno 
služila! Ja .sam vam onaj put javila, da Maharadža 
putuje u Francusku, ja sam vam otvorila palaču 
one noći, kad ste ga uspavana natrag donijeli. 
Oh, prokleto bilo! Ja sam usula Parvatiji otrov, 
što mi ga vi dadoste! . . . Recite, zar nije to do- 
sta? . . . Zar ćete* me prisiliti, da izdam onu, koju 
sam dojila svojim mlijekom i njihala na svojim 
rukama?... Zar ćete me prisiliti... da je... 
čak i ubijem? . . .« 


Zašto ©glasujemo? 

Zato, jer želimo upozoriti sve one. koji imadu 
financijalnih briga, na organizaciju naših do naćih 
trgovaca detaljista pod firmom: Prodajna 
Zadruga Detaljnih Trgovac«, Za- 
greb, Ilica 34, koia daje činovnicima, penzione- 
rima, privatnicima itd. kredite za kupo- 
vanje robe uz mjesečnu otplatu i najso- 
lidnije uvjete. — Od početka našeg poslovanja 
podijelili smo preko 20.000 kredita, što je sigurno 
najbolji dokaz, da smo stekli simpatije rn šećeg 
općinstva. Ako se hoćete i Vi upoznati sa našim 
radom, posjetite nas, mi ćemo Vam rado i naj- 
diskretnije pomoći. Ako nemate vremena zahtije- 
vajte pismeno opširan prospekt, ili nas 
nazovite na tel. br. 5699 pa ćemo Vam isti 
ndmah dostaviti. — Zabilježite si naš naslov i 
telefonski broj, možda ćete danas sutra trebati. 


Svnšila je groznim krikom, a onda skoči i ras- 
trgavši koprene i odijelo raskrvari noktima tu 
grud, na koju se Vehri toliko puta prislonila i 
u kojoj je kucalo srce i majčinsko i zvjersko u 
isti mah! ... Ali najstariji fakir uperi u nju leden 
pogled, ispruži ruku i prozbori svečano: 

»U ime velikog Brahme, zapovijedam ti, da 
govoriš! . . .« 

Čitavo tijelo starice zadršće, kao da je kroza 
nj prošla električna iskra . . . 

Upiljivši izgubljen pogled u 'strašne suce i gu- 
šeći se istisne Vehrinu osudu. 

»Ona . . . ljuibi . . . ljubi . . . kršćanskoga Boga!« 

I složi se na zemlju blijeda, s pjenom na usti- 
ma, kao- da umire . . . 

Kad se osvijestila, našla se još tu pred gole- 
mim kipom Sive, boga, koji ubija. Kripta je bila 
prazna, male su svjetiljke gasnule, a blijedo svi- 
jetlo milovalo je nakazne kipove, jer je vani 
svitala zora . . . 

VII. 

ZABUNA FAKIRA 

Maharadža od Honankore ispratio je nekog 
posjetnika do vratiju palače razgovarajući kao 
najotmjeniji Evropejac i prijazno mu se smije- 
šeći. Taj gost, visok crnomanjast mladić živa oka 
i iskrena lica, koji je s knezom silazio niz mra- 
morno stubište, bio je Rene Breuil. Došao je da 
pregleda tobože neprocjenjive kneževe zbirke, 
a zapravo da vidi opet Beatricu d’Olne. A Indijac, 
kome Beatrica bijaše ispričala svoj susret s nji- 
me, smijao se ispod brka smetenom držanju 
Francuza. Ovaj je bacao- desno lijevo željne po- 
glede i nije se usuđivao da govori o svojoj ze- 
mljakinji znajući, da u Indiji ne smiješ nikada 
pitati za žene, ako- ne želiš, da te drže prostakom. 

Knezu napokon bude žao strančeve muke, pa 
će sa smiješkom: 

»Ovdje u našoj palači imamo mladu Francu- 
skinju, koja mi je ovih dana govorila o- vama, 
gospodine.« (Nastavit će se.) 


a 

Oko zagrebački ! > spomenika 

Napisao Vojmil Rabađan 




Slika desno: 

SPOMENIK PETRA PRERADOVIĆA 
nasuprot umjetničkom paviljonu 


Možda je još poludivlji čovjek, dok se skrivao 
po pećinama i šumama odjeven u kože i hraneći 
se lovom, osjetio dužnost da kojem umrlom bratu 
postavi na grob posebno počasno obilježje ... iz 
zahvalnosti što* je pokojnik otkrio tako lijep po- 
ložaj za naseobinu ili što je junački poginuo u 
ratu s neprijateljskim plemenom... Bilo je to, 
dakako, nešto sasvim surovo i jednostavno, hrpa 
kamenja ili običan kolac, ali taj je prosti znak 
imao da dovikne prolazniku: »Stani, putniče, sjeti 
se, da ovdje počiva muž, koga moraš poštivati i 
postaviti seibi za uzor! Stani, putniče, i pokloni 
se njegovu spomeniku...« Kasnije, kad je čo- 
vjek već stanovao u lijepim zidanim gradovima, 
a udobniji mu život dopuštao da umjetnost i kul- 
turu dovede do zavidne visine, razvijao se sve 
više i običaj, da se osobite zasluge, kojima su po- 
jedinci zadužili čovječanstvo, ovjekovječe spo- 
menicima, najprije na njihovu grobu, a onda na 
javnim mjestima, gdje će zboriti potomstvu o 
zaslugama preminula velikana. Bilo je, doduše, 
mnoštvo spomenika, koje su podigli sami sebi 
bahati vladari ili mogućnici znojem i krvlju svo- 
jih robova za svoja »slavna djela« (na pr. egi- 
patske piramide!), ali mnogo ih je, jako mnogo, 
koje je uistinu podigla pažnja i ljubav zahvalna 
naroda. Danas svi ti spomenici stoje na najvide- 
nijim i najodlučnijim položajima gradova svih 
naroda, i svaki se od njih ponosi, kad vidi, kako 


stranac s udivljenjem motri lik čovjeka, koji je 
učinio, da je povijest zlatnim slovima zabilježila 
ime njegovo i njegova naroda. 

I u našem bijelom Zagrebu, središtu naše kul- 
ture i rodoljublja, ima lijep broj spomenika, koji 
su najbolji dokaz, koliko je velikih umova, bo- 
godanih umjetnika i čelilk-karaktera dao naš na- 
rod, premda malen i u teškim prilikama. Čim 
stranac dođe u Zagreb, zapet će mu oko na Jela- 
čićevu trgu, staroj Harmici iz davnih dana, na 
velik brončani kip junačkoga bana Jelačića. 
Uspravio se junak tvrdo i neslomljivo na ponosnu 
konju, gori mu pogled pod naoblačenim obrva- 
ma-, a sablja pokazuje na Peštu, s kojom je u 
vezi slavna Jelačićeva god. 1848., što je upisana 
na podnožju. Ako- sad stranac pođe Ilicom, na 
uglu Mesničke ulice zastat će pred likom pri- 
prosta franjevca oca Andrije Kačića Miošića-, 
djelom Ivana Rendića. Na podnožju iskićenom 
narodnim ukrasom »starac Milovan« izgleda kao 
da je zastao u hodu prisluškujući glasu gusala i 
pjesmi nevidljiva starca pjevača, da je 
zapiše na papir, što mu je u ruci i da je 
preda tako svim krugovima i narašta- 
jima... Na Zrinjevcu, omiljelom šeta- 
lištu, proviruje kroz zelenilo velik broj 
bijelih mramornih poprsja. Sve su to naši 
veliki ljudi, velikani pera, mača i kista 
(Šenoa, Bošković, Mažuranić, Juranić i t. 


Slika dolje: 

SPOMENIK AUGUSTA ŠENOE 
nasuprot zgrade Matice Hrvatske 





d.), čitava je naša časna kulturna i borbena povi- 
jest prikazana u tim dostojanstvenim, ozbiljnim 
licima, svakome od njih mnogo toga dugujemo. 
Na istom Zrinjevcu dižu se i dva velika brončana 
spomenika: Petar Preradović od I. Rendića i 
veliki biskup J. Juraj Štrosmajer od I. Meštro- 
vića. Prvi, sa sveskom pjesama u ruci, stoji, za- 
gledao se ponosno i smjelo u svijet, kao da 
usprkos tuđinske uniforme, koja ga steže, do- 
vikuje svima i svakome svoju ljubav prema do- 
movini i vjeru u njezinu budućnost . . . Biskup 
sjedi, ruka mu uzdignuta kao da naučava, a ta 
gesta ruke, jednako kao i onaj vijenac kose na 
glavi, sličan Mojsijevu svijetlu, ima toliko 
snage, toliko proročke veličajnosti u sebi, da 
gledalac i nehotice mora osjetiti neko straho- 
počitanje i gotovo bi kleknuo pred njima na 
koljena. Veliki naš, plemeniti biskup! . . . 

Osim ovih spomenika, koji svakome na prvi 
mah upadaju u oko, jer su na najizloženijim 
točkama grada, ima ih u Zagrebu još mnogo, koje 
treba znati pronaći. .Tu su u prvom redu bez- 
brojne spomen-ploče o životu i smrti najpopu- 
larnijih imena naše nauke i muza, a susrećete ih 
idući ulicama gotovo na svakom koraku — samo 
rijetko podignemo glavu i pogled do njih, pa ih 
i Zagrepčani teško opaze (tko na pr. 
zna, da u Ilici vis-a-vis Kačiću stoji 
ploča našem neprežaljenom Lisinsko- 
me?). Zatim bi došao na red onaj li- 
jepi niz spomenika na Mirogoju, ali 
o njima ćemo jednom pisati posebno. 
Napominjem još potpunosti radi Kal- 
variju kod sv. Ksavera, gdje je svaka 
postaja Križnoga puta popraćena je- 
dnom zgodom i datumom iz naše hi- 
storije, tako da nam svih 14 postaja 


daje sažeti pregled čitave hrvatske povijesti, koja 
je uistinu bila trnoviti križni put ... U atrijumu 
Narodnog Kazališta postavljene su nedavno biste 
prvaka naše kazališne umjetnosti A. Fijana, M. 
Ružičke-Strozzi, Stj. Miletića, D. Freudenreicha 
i I. Rajića. Kad smo već pred kazalištem, pogle- 
dajmo letimice Meštrovićev »Zdenac života« (to 
je okrugla čatrnj a, oko koje se nižu ljudske ge- 
neracije od malog djeteta, koje još ni ne zna za 
život, do iznemoglog istarca, ikoji smirenim uko- 
čenim pogledom zuri u prošlost ... A sve ih spaja 
žeđa za vodom života, što ključa u sredini), a 
onda zavirimo u Gornji grad: na malom trgu 
pred vojarnom opet česma. Brončani ribar sjedi 
na mreži, a snažnim mišicama steže grlo gole- 
moj zmiji, kojoj iz ralja šika voda . . . Izradio 
ga, kao reminiscenciju rodnog dalmatinskog žala, 
Toma Rosandić. Konačno, kad vas kao dulcis in 
fundo dovedem do Kamenitih vrata, zar ne ćete 
u lijepom djelu mladoga, ali već poznatoga Ker- 
dića »prepoznati« odmah Doru Krupićevu, jednu 
od najmilijih figura iz lektire svačije mladosti?! 
U maloj udubini Dorica je skromna, mila, baš 
onakova, kako smo je zamišljali po Šenoimu ro- 
manu. Kipar nije krio njezinu bujnu mladost i 
rascvjetalo djevoja'štvo, ali joj je kraj toga dao 
toliko plemenitosti i jednostavnog dostojanstva, 
da se seljanke često pred njom križaju, kao pred 
Madonom ... U desnici drži ključeve staroga Z? 
greba, koji je (baš ipo njoj postao tako populf 
ran u svakom najzaibitnijem kutiću, gdje bij 
hrvatsko srce . . . 

I tako smo eto, premda površno, ogledali za- 
grebačke spomenike, ostaje nam još da istak- 
nemo s osobitim ponosom kako je jedino Jela- 

čiča izradio stranac Fernkorn, jedan od najvećih 
svjetskih kipara prošloga stoljeća, koji je u na- 
šoj domovini izradio više djela, pa i lava, spo- 
menik žrtvama- viškog boja (1866.) u Visu, koji 
su Talijani za- okupacije barbarski pogrdili i od- 
nijeli u Livorno. Od Fernkorna je u Zagrebu još 
i kip sv. Jurja kod -kazališta, vrlo lijepa skupina 
i kopija originala, koji se nalazi u Beču. Sve 
ostale stvorili su domaći sinovi, kojima su na 
čelu Ivan Rendić, nestor naših kipara, umjetnik, 
koji je svoja djela razasuo po čitavom svijetu 
i doživio prošloga stoljeća posvuda najlaskavija 
priznanja, te Ivan Meštrović (obojica dalmatinci) 


genijalan umjetnik, koji u savremenoj svjetskoj 
umjetnosti zauzima zavidno mjesto, premda je 
njegov zagrebački spomenik dalmatinskom sli- 
karu Meduliću dosta slabo djelo. 

Kad se ovim remek-djelima pridruži i krasan 
Frangešov »Kralj Tomislav«, svaka šetnja po Za- 
grebu ibit će šetnja kroz našu prošlost, od koje 
moramo mnogo toga naučiti i koje se pred nikim 
ne trebamo stidjeti. Nek inas bučni promet i vreva 
modernog života, što ključa pod nogama naših 
spomenika, ne odvrati da katkad pogledamo 
gore, na lik ljudi, koji su u najtežim vremenima 
znali da uvijek sačuvaju neokaljan obraz i ne- 
taknutu vjeru u ideale, bez kojih je čovjek uisti- 
nu bijedan ... A danas se i jedno i drugo tako 
malo cijeni . . . 


Nepoznati dobročinitelj 


Napisala Alice Candsberg 


U klubu nadobudnih mladih umjetnika sklonuo 
bi se mnogi talentirani daroviti mladi genij, da se 
zaštiti od studeni i oskudice. Tu nitko nije pitao- 
za ulaznicu, kao ni to, da li će bojažljivi gost 
uzeti štogod. 

To neobično svojstvo kluba, davalo mu je iz- 
gled majke, koja djeci umjetnosti skrovito, ma- 
kar i na satove samo, daje raskoš i udobnost. 

Drzovitije i ponosnije nego ikada prelazio je 
preko plavoga salona jedan od mladih umjetnika, 
u kojem su stajale male posudice sa biskvitima 
»za kušanje«. Neki dobrotvor je uvijek iznova pu- 
nio posude i mnogi ih je umjetnik gladan kao pas, 
»kušao«. 

Ivan Loraj je već bio poznat i bilo je izgleda, 
da će skoro- isplivati na onu visinu, koju zaslu- 
žuje njegova sposobnost. No to priznanje znali 
su samo drugovi, kod publike nije ni njega stekao, 
a kamo li priznanje, koje zveči. 

I on je sad odjednom svojom malom umjet- 
ničkom rukom, koja je žarkim bojama slagala 
na platno temperamenat i život, segnuo prema 


posudici za kušanje. Prestrašeno je povuče, kad 
je dotaknula hladno staklo. 

Fuj, Ivan prosjak! 

»Dobar dan, gospodine Loraju!« 

»Nadam se, da nije vidio,« uzdisao je u sebi 
Loraj, kad je odzdravio- starome gospodinu, 
koji je često i rado posjećivao klub mladih 
umjetnika, da u blizini svježih ljudi dobije nove 
snage za svoj naporni rad kao viši činovnik. 

No činovnik je ipak vidio, iako se pravio, kao 
da nije ništa primijetio. 

Dakle je Loraju već tako teško, da i on »kuša«, 
mislio je Trusing. To je za njega bilo mjerilo. 
Tako je mnogi mladi umjetnik kušajući posve 
propao. 

A za ovoga bi bila zbilja šteta. Već mu je bilo 
na vrh jezika, da Loraju ponudi novaca. Da mu 
kaže, kako- nema sina i kako želi da u njemu vidi 
svoga sina. No on je poznavao Lorajevu oporu 
i ponosnu narav, koja bi radije propala, nego pri- 
mila dobročinstvo. 



Stoga je govorio o običnim 
stvarima i naskoro se opro- 
stio. Kad je Loraj došao kući, 
nađe topao-, dobar objed na 
stolu svoje siromašne sobice, 
u kojoj nije bilo ništa osim 
mnogo svijetla, koje je on 
više cijenio od raskošnog po- 
kućstva. 


Slika lijevo: 

DJEČJA UTRKA U PUZANJU 
NA MORSKOME PIJESKU 
Dječja igra na žarkome suncu za ovih 
vrućih ljetnih dana 


Slika desno: 

IZNAJMLJUJE SE TAMNICA 
U jednome m:estu u pokrajini Baden u Njemačkoj stoji 
tamnica prazna, jer se narod popravio, pa u tom kraju 
nema osuđenika. Zato se tamnica iznajmljuje. S««mo se 
pita. da li će tko htjeti stanovati u bivšim tamničkim će- 
lijama iza rešetaka malih prozorčića 


Gotovo užasnut zovnu on gazdaricu, 
koja mu posve bezazleno reče, da su to 
za njega predali i da je ona mislila, da 
je on jelo poslao. A platiti? »Sve je u 
redu,« rekao je sluga. 

Ne ispitujući dalje baci se Loraj na 
jelo. Jeo je gotovo pobožno, kako to 
već rade oni, koji su pregladnjeli. Njime 
prostruji nova snaga. Svoje životno ve- 
selje izrazi jednom lijepom slikom. 

Narednoga se dana dogodilo isto. Ovaj put je 
Loraj vrebao na momka i ispitivao ga. Nitko 
nije znao, tko je darovatelj. Pa ni od gostioni- 
čara nije mogao' ništa saznati. 

Svaki dan o podne doneseno je Loraju izvrsno, 
tečno jelo. Najprije se jako srdio, da mora pri- 
mati dobročinstva, za koja ni zahvaliti ne može, 
a onda je u njemu sve više i više rasla zahvalnost 
prema nepoznatom dobročincu, kada je jeo ta- 
kav objed. Radovi su mu postali ozbiljniji. Šta je 
uštedio na jelu, to je mogao dati za platno i boje. 
Nije više bio dužan ni za stan, te mu je bila tako 
uklonjena svaka neprilika. 

Slika, koju je započeo onoga dana, kad je 
prvi put dobio objed od svoga nepoznatog dobro- 
činca, stekla je opće priznanje. Odmah iza toga 
dođe i novac. Slike, koje je iza toga izradio, iz- 
loži u jednom poznatom umjetničkom salonu. Bio 
je to sjajan i brz uspjeh. Ime mu prodrije u 
javnost. Hvalili su ozbiljnog umjetnika, koji 
skromno provodi život sav obuzet svojim umjet- 
ničkim radom i ne upadajući u nastranosti drugih 
umjetnika. 

Iza pohvale došlo je oduševljenje i on završi 
svoju veliku sliku, na kojoj je radio cijele tri go- 
dine, jer nije imao prije snage da je svrši. Ona mu 
nije donijela samo pohvale kritičara nego i je- 
dnoga kupca, koji mu je za nju dao toliku svotu, 
da nije više trebao da se brine za budućnost. 

Iza dugog vremena opet dođe Loraj u umjet- 
nički klub. Polagano zaduben u misli koracao je 
kroz prazne prostorije. Klupski sluga se pokorno 
pokloni, kad mu je skinuo kaput. 

U modrom salonu stade kao ukopan. Tamo 
su na stoliću mamile posudice »za kušanje«. Da 
je onda okusio iz njih onaj otrov siromaštva . . 
On priđe k njima. 

Praznovjeran strah, koji umjetnike hvata, 
strese ga, i on htjede pobjeći iz sobe. No za- 
drža ga Trusing smješkajući se. Pitao ga je, 
kako ide glasovitom slikaru. Mirne su činov- 
nikove oči gledale ispitujući. No Lorajeve su 
oči sjale. Poznavao je otmjenog gospodina kao 
vanrednog ljubitelja i poznavaoca umjetnosti pa 

je htio čuti njegovo iskreno mišljenje o svojim 
slikama. 

Ponešto krzmajući zatezao je Trusing sa od- 
govorom. 

»Lorajevo će ime doskora biti usko vezano sa 
pojmom umjetnosti. I to s pravom!« 

Kratak odgovor zaljulja Lorajem od same 
sreće, te prihvati Trusingovu ruku. 

»Zamislite samo, šta me je dovelo na ovaj 
put. Upravo je banalno i smiješno: redovit i te- 
čan objed... Nemojte mi se smijati. Umjetnost 
je zbilja usko vezana sa punim želucem. Istina, 
kažu, da gladan umjetnik stvara bolje. I to je 
ispravno, ali najbolje stvara tek onda, kad ga ne 
tište brige i kada ne mora od glada očajavati . . .« 

Kod Lorajevih riječi sjale su oči staroga či- 
novnika poput glatke površine jezera na dodir la- 
ganog povjetarca. No stisnuo je usnice, da ne bi 
šta odao. 

»Ali nije ništa savršeno,« nastavi Loraj. »Naj- 
prije sam drhtao od želje, da upoznam dobro- 
činitelja, a sada se opet bojim. Iza mog prvog 
uspjeha nestade objeda, kao što je iznenada 
i došao.« 

»Pa čega se bojite, dragi Loraju?« 

»Da mi se ne dogodi kao jednom kolegi, 
koga je jedan kriomice podupirao, a kad 1 je 
uspio, onda ga je otvoreno prisilio, da i on 
bude dionik slave, koju je istina pravno, ali ne 
i moralno zaslužio.« 

»Zar se toga bojite?« 

Sjena preleti preko činovnikova čela, no oči 
mu ostadoše mirne. 

»Ne bojte se mladiću, nije svaki dobročinitelj 
takav — budite uvjereni!« 

Davno je već otišao Loraj, a Trusing je još 
uvijek stajao kod stolića sa posudama »za ku- 
šanje«. 

Oči su mu gledale prema vratima, kroz koja 
je iščezao Loraj. Činilo se, kao da još odzva- 
njaju njegovi muški koraci. 

Zar zbilja nema ništa u životu bez sjene i 
brige? Da li je to rekao Loraj ili sam on — 
Trusing? 

Dne 20. srpnja ove godine navršilo se 30 go- 
dina, otkad su zvona sa visokih tornjeva bazi- 
like sv. Petra tužno najavila da se preselio u 
vječnost 93-godišnji starac, neumrli papa Lav 
XIII., genij, koji je u svom duhu sjedinio raz- 
boritost Grgura Velikoga, odlučnost i ustraj- 
nost Grgura VII., učenost Benedikta XIV. i di- 
plomatski duh Inocencija III. Papa Lav XIII. 
bio je zaista velik papa. Bio je papa pomiritelj, 
papa prosvjetitelj, papa odgojitelj, papa Srca 
Isusova i sv. krunice, papa III. Reda sv. Franje. 
To je papa, koji je papinstvo podigao do 
vrhunca. On je stekao toliku ljubav kod vjer- 
nika, toliko štovanje i priznanje kod onih, koji 
ne spadaju u krilo katoličke Crkve, kao malo 
koji papa. Koliki je ugled uživao, najbolje se 
pokazalo prigodom njegovih jubileja: 50. go- 
dišnjice misništva (1888.), 50.-godišnjice bisku- 
povanja (1893.) i 25. godišnjice, otkad je po- 
stao papom (1903.) Čitavi ije svijet tada sudje- 
lovao u tim proslavama. U Rim je grnulo 
ogromno mnoštvo naroda, da se poklone Ocu 
kršćanstva. Među njima bilo je i okrunjenih 
glava. Gordi njemački car Vilim II. i engleski 
kralj Eduard VII., koji je prvi poslije Henrika 
VIII. stupio na rimsko tlo, pohodili su papu. Si- 
jedi je vatikanski sužanj u onome moru mo- 
dernih zabluda i pitanja sjao kao svjetionik. 
Bio je pravo svijetlo s neba. U nj su upirali 
oči narodi, jer su se jedino od njega nadali, 
da će on izliječiti rane pokvarenoga ljud- 
skog društva i svesti čovječanstvo opet u 
pravu kolotečinu. Iako nije imao svjetovne 
vlasti, Lav XIII. je igrao glavnu ulogu u svjet- 
skoj politici. U političkim sukobima on je bio 
pomiritelj. Godine 1885. papa je na veliko za- 
dovoljstvo i Njemačke i Španije razdijelio Ka- 
rolinško i Paluos otočje, zbog kojih je bilo do- 
šlo do razmirica između tih država. S potpu- 
nim ga je pravom željezni kancelar Bismarck 
nazvao knezom mira. 

Lav XIII. bio je mršava i koštunjava tijela, 
kose sijede, lica blijeda, slaba zdravlja. Kad su 
se kardinali poslije izbora njegova htjeli po- 
vratiti na sjedišta svoja, rastadoše se s kratkim 
pozdravom: »Zbogom, braćo, najdalje do 3 go- 
dine opet ćemo se sastati na ovom istome mje- 
stu, da biramo novoga papu. Ali nije se tako 
dogodilo. Od 61 kardinala, koji su prisustvo- 
vali izboru njegovu, jedan ga je jedini preži- 
vio. Lav XIII. je bio slabe tjelesne konstruk- 
cije, ali zato je u njemu bio duh velikih kon- 
cepcija, duh »mikelanđelovskih linija«. Lav 
XIII. ostat će nada sve slavan u povijesti Crkve, 
jer je za njegova pontifikata najsjajnije za- 
sjao moralni ugled Crkve i papinstva. 

Devetnaesti je vijek izuma i gigantskoga kul- 
turnog napretka, vijek revolucije i modernih 
zabluda. Žalosno je bilo stanje katoličke Crkve 


u to vrijeme. U svim su zemljama protucrkveni 
elementi rovarili protiv nje. A i u samom krilu 
Crkve nastale su mnoge razne zablude kao: 
amerikanizam, starokatolicizam i počeci moder- 
nizma. Papa je izgubio svoju državu. Tada su 
se na Crkvu podigli strašni valovi i o nju uda- 
rali, a oluja i vihor su je bacali, stotina hridina 
prijetili su joj, da je razbiju, svuda se ukazivale 
gorde aždaje, da je progutaju i na sve moguće 
načine da joj naškode. Protivnici su mislili, da 
je Crkvi odzvonilo. Neki su joj bili već izrekli 
posmrtne govore. U tom općem metežu Pro- 
vidnost je postavila za svoga kormilara upravo 
diva orijaške snage. Lav XIII. se dobro snašao 
u tim modernim prilikama. Svojim nastupom on 
je zadivio čitavi svijet. U svojim enciklikama 
ustao je energično na obranu Crkve i njezinih 
prava protiv raznih zabluda. Prvom enciklikom 
»Iuscrutabili« javno je prosvjedovao protiv 
otimačine papinske države. Poslije zaredaše 
druge njegove enciklike sve ljepša od ljepše, 
u kojima se zrcali genijalnost i dubina Lava 
XIII. Enciklike njegove formom mogu se ta- 
kmiti s radovima Ciceronovim. Radi toga ga i 
s potpunim pravom nazivlju kršćanskim Cicero- 
nom i drugim Laktancijem. 

Odmah na početku svoga pontifikata Lav 
XIII. se svim svojim velikim duhom dao^ na 
unutarnju reformu Crkve. U svojim klasičnim 
enciklikama osudio je tadašnje zablude: libera- 
lizam, socijalizam, amerikanizam itd. Godine 
1879. proglasio je bulom »Aeterni Patris« sv. 
Tomu Akvinskoga zaštitnikom katoličkih škola. 
Godine 1891. izdao je bulu »Rerum novarum«, 
koja se drži kao »magna charta libertatis« za 
radnička prava. 

Lav XIII. je bio čovjek širokih vidika. Pred- 
viđao je, kakve nevolje čekaju čovječanstvo, 
koje će s vremenom preokrenuti lice zemlje. 
Za to je svim silama nastojao i promicao i od 
srca preporučivao III. franjevački red, jer je on 
u njemu uviđao najmoćnije sredstvo za prepo- 
rod bolesnoga ljudskog društva. Najviše je 
brige posvećivao Istoku. Živo je želio i nasto- 
jao, da dođe jedamput do željkovanoga jedin- 
stva između istočne i zapadne Crkve. Sredstvom 
s pomoću kojega se je nadao sprovesti to je- 
dinstvo, držao je katoličke slavenske narode. 
Kao plod toga nastojanja i ljubavi prama Sla- 
venima jest enciklika »Grande munus«, kojom 
je proglasio svetkovinu slavenskih apostola sv. 
Ćirila i Metoda obvezatnom za čitavu katoličku 
Crkvu. U Rimu je osnovao zavod sv. Jeronima, 
u kojemu će se odgajati budući svećenici za 
naše krajeve. 

Josip Cvrtila : BIJELO PRIJESTOLJE 

Novi hrvatski roman! 

Broš. Din 30 Uvez. Din 40 — 
KNJIŽNICA DOBRIH ROMANA, ZAGREB 

KNJIŽEVNOST 

Zlatko Špoljar: MALI GLUMAC. 

Kazališne igre za djecu, 
proslovi, deklamacije i gi- 
mnastičke vježbe. Naru- 
čuje se kod pisca, Zagreb 
i, pretinac 335. Cijena 30 d i- 
n a r a. — Govoreći o ovoj novoj 
knjizi poznatog dječjeg pisca g. Špo- 
ljara, morao bih kao obično početi 
jadikovkom o vječnoj krizi i nesta- 
šici dobrih gluma za diletante, na- 
ročito djecu, te kako su priređivači 
na sto muka radi toga i t. d. Ali to 
je stara pjesma, i svi je naši prija- 
telji, koji se »kazališnim« poslom ba- 
ve, znadu nažalost i predobro. Bolje 
dakle, da ih odmah obrađujem vese- 
lom viješću, da je knjiga g. Špoljara 
odlična. (Samo treba paziti, jer ima 
pod istim naslovom i drugih »remek- 
djela«!). Opsiže punih 112 strana ve- 
likog formata, pa nije nipošto pre- 
skupa iza sve ono, što pruža. Podije- 
ljena na nekoliko dijelova prema po- 
jedinim prigodama, kad se obično 
s djecom izvode predstave: dan sv. 
Nikole, Božić, Uskrs. Za svaku od 
ovih zgoda sabrao je pisac više do- 
brih kraćih ili dužih gluma i deklama- 
cija, koje mogu svakome i svagdje 
poslužiti. Osim toga predviđene su i 
mnoge ostale potrebe i prigode. 

Stvari su iz pera raznih pisaca, iz- 
među kojih prednjače sastavci sa- 
moga g. Špoljara, koji na polju dje- 
čje glume kod nas ima neosporno 
prvenstvo. No i sve ostale stvari su 
uz rijetke iznimke (na pr. nezgrap- 
na i neizvediva »Ruža i trn«) efektne 
i jednako vrijedne. Posebnu pažnju 
zaslužuje uspjeli pokušaj g. Špoljara, 
da pomoću »pripovjedača« dramati- 
zira neke naše narodne priče. Pri 
kraju knjige nalaze se još dvije rit- 
mičke vježbe, te jednostavne ali 
stručno pisane upute, za gradnju dje- 
čje pozornice, i kazalište sjena. Ništa 
u ovoj knjizi nije komplicirano niti 
zahtijeva troška, literarno dobro, a 
scenski vrlo ukusno, pa ovu zbirku, 
kojoj će biti dodane i note (u tisku!) 
možemo doista najtoplije preporu- 
čiti. V. R. 


RADIO 

Pjevački nastupi Ignacija Keretića 
u zagrebačkom radiju. Najbolji pje- 
vač među našim svećenstvom jest 
velečasn' g. Ignacije Keretić, župnik 
u Žažini. Pa ipak njegova umjetnost 
kod nas još nije dovoljno ocijenjena 
niti je na nju svraćena onakva pa- 
žnja, kakvu ona zaslužuje. To je ve- 
lika šteta, jer iako ovaj svećenik pje- 
vač pridonosi mnogo svojim nastu- 
pima po provinciji kulturi naše crkve- 
ne i svjetovne pjevačke umjetnosti, 
bilo bi tom njegovu umjetničkom na- 
stojanju još mnogo više uspjeha, kada 
bi sretao više shvaćanja u Zagrebu, 
našem glazbenom središtu. Nastupao 
je doduše i u Zagrebu, ali to je bilo 
samo u manjim prigodama. Posljednji 



IGNACIJE KERETIĆ, 
najbolji pjevač među hrvatskim svećenstvom 

put smo ga čuli prigodom proslave 
jubileja opata* Knežića u Jeronimskoj 
dvorani u veljači o. g. Pjevao je tada 
odlomak iz Širolina oratorija sv. Je- 
ronima te skladbe od Dvor dka i So- 
kola i time najviše pridonio uspjehu 
one lijepe priredbe. Njegov visoki ba- 
riton, koji obuhvata glasove u opsegu 
od 2 i po oktave, ima svijetli, zvučni, 
metalni karakter, koji u tihom pje- 
vanju poprima finu mekoću, a u pu- 
nom glasu odzvanja zvonko, jedro, 
svečano. Do najjačeg izražaja dolazi 
u visini. Dosadašnji nastupi g. Kere- 
tića u Zagrebu, Karlovcu, Varaždinu, 
Slav. Brodu, Sisku, Petrinji, Sarajevu, 
Dubrovniku i drugdje imali su svuda 
velik uspjeh. Najviše je naravski na- 
stupao na crkvenim koncertima. I u 
zagrebačkom je radiju nastupio dosa 1 
već dvaput s crkvenim i dvaput sa 
svjetovnim pjesmama. Dne 26. o. mj. 
pjevat će opet u radiju, pa na ovaj 
njegov nastup već sada upozoravamo, 
i to tim više, što će među ostalim pje- 
vati i krasne Široline popjevke »Mra- 
zove sestrice«, koje svojom ljupkošću 
i toplinom zauzimaju posebno mjesto 
u Širolinoj glazbenoj tvorbi. 


gri učxu 

bačko'* /odu c . 

1911. do Lim još tri 

seca i g. 1913. u Gracu. Od g. 19£ 
župnik u Žažini, gdje je organiž. 
jedan od najboljih naših seljačkih pje- 
vačkih zborova. 

JE Cl VANI VOZNA! O? 

1. Tko su bili »Kranjci«, koje je 
pop Marko Mesić naselio u neka lička 
sela? 

2. Je li u sredovjekom Splitu posto- 
jala mornarska bratovština? 

3. Tko su bili kapetani dvaju prvih 
velikih mletačkih ratnih brodova? 

4. Tko je osnovao abesinski grad 
Seljanville? 

5. Gdje danas vlada jedini samo- 
stalni mongolski kan? 

6. Što je »rimski pojav«? 

7. Po kome je nazvan latinskim ime- 
nom osmi godišnji mjesec, august? 

ODGOVORI NA PITANJA 
IZ PROŠLOGA BROJA 

1. Madžarska i hrvatska kraljica 
Marija bila je 1382. u svojoj dvana- 
estoj godini okrunjena za »kralja«, 
jer je bila jedini potomak i nasljednik 
Ljudevita I. 

2. Austrija je morala mirom u 
Schonbrunnu 1809. prepustiti Francus- 
koj: Dalmaciju, Istru, zapadni dio Ko- 
ruške, Kranjsku i zapadni dio Hrvat- 
ske s desne obale Save do ušća Une. 
Ljubljančanin, vlastelin grof Ivan Co- 
benzl nagovorio je Napoleona, da za 
te krajeve uzme naziv »Ilirija«. 

3. »Marseljeza« (»La Marseillaise«), 
francuska narodna himna, bila je sa- 
stavljena u travnju 1792. od kapetana 
Rougeta iz Strassbourga, kada je bio 
naviješten rat Austriji. Nazvana je po 
narodnim vojnicima, marseljezima, iz 
Marseille. 

4. Njemačko se carstvo do konca 
svjetskoga rata dijelilo u dvadeset i 
pet država. Od toga je bilo četiri 
kraljevine (Prusija, Bavarska, Saska i 
Wurttemberg), šest velikih vojvodstva, 
pet vojvodstva, sedam kneževina i tri 
gradske republike. Ovome treba na- 
dodati carske zemlje Alzaciju i Lo- 
renu. 

5. Tirensko je more nazvano po 
Etruščanima, narodu stare Italije. 
Naime, /Grci su ih nazivali: Tyrrhenoi 
ili Tyrsenoi, pa odatle ime moru. 

6. Prvi je rat između Evrope i Azi- 
je buknuo 500. prije Isukrsta. Malo- 
azijski su Grci bili ustali pod Arista- 
gorom na Perzijance, svoje gospoda- 
re, pa kada su bili svladani, prisko- 
čiiše im u pomoć evropski Grci, Ate- 
njani i Eretr.'jci. 

7. Redovito se piše, da je Avara 

nestalo u početku IX. stoljeća, kada 
je Pipin, sin franačkoga cara Karla 
Velikoga, 796. dopro do Tise i osvo-\ 
jio im zadnji tabor. Bit će, da su se 
ti panonski Avari kasnije spojili sa 
nadošlim mongolskim narodom Ma- 
džarima, svojim srodnicima. Ali se 
ipak nijesu potpuno kao narod izgu- 
bili, jer i danas žive nešto Avara, oko 
37.000 duša, u Kavkazu. Pod Rusi- 
jom su od 1866. M. T. M. 


TORBICE 

Puzy.Kovčezi 

u svim veličinama 

TORBE ZA SPISE (AKTENTASE), NOVČARKE, TORBICE 

za dame i sve vrsti kožnate robe 
Sada : 

Nova zgrada Zaklade, 

ugao Ilice i baruna Jelačića. 

.jega djece u ljetnoj vrućini. Naj- 
- djece u prvoj godini života umire 
vrijeme vrućih ljetnih mjeseci usli- 
jed smetnja u probavnim organima, 
što se octuje proljevom, bacanjem, 
vrućicom, grčevima (»fras«) i. t. d. 
Stoga je u kulturnim zemljama uve- 
den dobar običaj, da lige za zaštitu 
djece razdijele na početku svakoga 
ljeta među majke besplatne letake 
s točnim uputama, kako će se mala 
djeca sačuvati od ljetnih proljeva. 
Najvažnija su ova pravila: 1. Majka 
nikada ne smije odbiti dojenče od 
sise za vrijeme ljeta, već mora to 
učiniti ili u rano proljeće ili u jesen. 

2. Za priredbu dječje hrane uzmi uvi- 
jek samo pouzdano svježe mlijeko. 

3. Procijedi dobiveno svježe mlijeko, 
na čisto gusto cjedilo i drži ga zatim 
na hladnom mjestu. 4. Hrani dijete 
uvijek u stalno vrijeme svaka 3 sata, 
a ne kad dijete zaplače. Ne zaboravi, 
da dijete češće plače radi mokroće 
nego radi gladi! 5. Drži se kod hrane 
mjere, da se dijete ne prenajede. Di- 
jete još nema pameti, zato jede bez 
mjere, samo ako mu se dade. 6. Oku- 
si svaku hranu prije, nego li je da- 
deš djetetu. Kiselo, zgrušeno, žuć- 
kasto ili mirisavo mlijeko ne daj 
djetetu! 7. Čuvaj dijete od prejakog 
sunca! Lijepa su djeca opaljena od 
sunca, ali sunčanje mora uslijediti 
postepeno 15 — 30 minuta dnevno. 8. 
Drži dijete za najveće žege oko po- 
dneva u hladnoj sobi ili barem u hla- 
dovini, a nosi ga napolje samo uju- 
tro i pod večer, kad se zrak već ras- 
hladi. 9. Što je vrijeme toplije, to 
slabije oblači dijete. 10. Čuvaj dijete 

i njegovu hranu od muha, jer muhe 
prenose grižu i druge zarazne bo- 
lesti. 

Kad bi se hrvatske majke savjesno 
držale tih pravila, pomor dojenčadi 
bio bi i kod nas mnogo manji, a ne 
bi iznosio 20 — 40% kao dosada. 

Dr Ivo Kečkeš. 



r'f'V / JE T 

A. znn/ivcjE. 

Ljekovitost meda. U širokim sloje- 
vima naroda med uživa vrlo dobar 
glas kao pučki lijek protiv kašlja, 
teškog disanja, promuklosti, grlobo- 
lje, boli u prsima i t. d. Ta ljekovitost 
meda poznata je i liječnicima od naj- 
starijih vremena, iako se tek u no- 
vije vrijeme stalo ispitivati sastav i 
djelovanje meda. Utvrđeno je, da 
med sadrži oko 35% grožđanog sla- 
dora. Zbog tolikog sadržaja sladora 
med se rado upotrebljava mjesto še- 
ćera.. Osim sladora u medu ima malo 
voska, bjelančevina, jabučne i octene 
kiseline, nešto mangana magnezija, 
fosfora, kalcija, joda i željeza. Za- 
tim ima još tragova različitih boja, 
fermenata, vitamina, aromatskih tvari, 
smole, eteričkih ulja i t. d. Istina je, 
da med ima sve te tvari u minimalnoj 
količini, ali iskustvo uči, da i te mi- 
nimalne količine mogu djelovati lje- 
kovito. U novije vrijeme počeli su 
liječnici praviti pokuse s medom kod 
onih bolesti, gdje se prije s uspje- 
hom upotrebljavao umjetni grožđani 
slador. Lijepi su uspjesi postignuti 
s medom naročito kod bubrežnih i 
jetrenih bolesti, nadalje kod želu- 
čanog čira te inficiranih rana. Po- 
kusi s medom će se nastaviti, te već 
sada izazivaju najveću pažnju među 
liječnicima. Utvrdi li se znanstveno 
ljekovitost meda kod nekih bolesti, 
to bi moglo dati novi zamah procvatu 
našeg pčelarstva. Dr i. Kečkeš. 

KUHiKJSKt RECEPT/ 

Okrugljice od žemlje s kajsijama. 

Dvije žemlje razmoči u vodi, zatim 
zgnječi, dodaj 1 jaje, soli i brašna, pa 
umijesi -dosta čvrsto tijesto, koje tada 
pusti da otpočine pod ugrijanom po- 
sudom. Zatim ga razvaljaj, razreži na 
četvorine, umotaj male cijele ili po- 
lovice od većih kaj šija i kuhaj oko 10 
minuta. Okrugljice se pospu mašću i 
šećerom sa cimtom. 

Okrugljice s kašom od kajsija. Raz- 
mrvljenu žemlju nakvasi mlijekom, pa 
kad je -sva dobro nakvašena, posoli, 
dodaj malo nasjeckanih badema, jaje 
i malo maslaca, umijesi to, napravi 
male okrugljice te ih brzo skuhaj u 
neslanoj vodi. Kajsije raskoli i oguli 
pa ih kuhaj sa šećerom, crvenim vi- 
nom i s malo cimeta tako, da po- 
stane iz njih kaša, i zagusti s mal'o 
finog nasjeckanog marcipana. Tu ka- 
šu nalij na one okrugljice. (Mjesto 
kajsija može 'se kaša načiniti i iz bre- 
saka, a lii ise moraju dosta osladiti, da 
izgube gorčasti okus.) 

Pjena od kajsija. Oko 20 malih kaj- 
sija skuhaj sa 20 dkg šećera, da iz 
njih postane kaša, koju propagiraj 
kroz sito. Zatim dodaj 8 do 10 dkg 
šećera, snijeg iz 8 bjelanjaka i peci u 
maslacem namazanoj dubokoj porcu- 


Slika lijevo : 

BLUZE, KOJE SU SE OD PROLJEĆA 
DOSAD NOSILE 
Donje dvije kratke, gornja dugačka 



KABANICE ZA SVE ^ 
ĆODlSrtJE DOBE IZ TkA- 
fltflE OEVirtE BOJE KAO 
I NAJNOVIJE HAIJINE, 
KOSTIfll IT.D. KUPIT ĆE- 
TE n a j bolje ukoufekciji 

SAMO^UliOUUCEVA J 

RAZJEDAJTE MASE IZLOGE 


lanskoj zdjeli oko pol sata u peče- 
njari, koja je umjereno topla. Zdjela 
se postavi na tepsiju, koja je posuta 
solju lili pijeskom. Gumbačicom ubo- 
di, da ustanoviš, da li je dosta pečeno: 
ako gumibačica ostane suha, onda je 
dobro. Nosi se vrelo na stol te ne 
ismije dugo stajati. S. A. 

ŠPORT 

Plivanje. Ljetno je vrijeme veoma 
podesno’ za kupanje, bilo to u kojoj 
rijeci, jezeru ili moru. Ali samim ku- 
panjem nije postignut pravi cilj za 
njegu i razvoj našega tijela. Taj se 
cilj postizava samo slobodnim pli- 
vanjem u čistoj vodi tekućici, jezeru 
ili moru. Plivanje je veoma zdrava 
zabava, to više, što se plivanjem za- 
posle skoro svi mišići našeg tijela. 
Osobito pak vrijedi plivanje za onu 
mladež, koja još nije potpuno izra- 
sla. Tim športom jednako se i har- 
monično izgrađuje tijelo. Ujedno se 
i svi tjelesni organi — bilo vanjski 
bilo nutarnji — živom kretnjom ja- 
čaju i osnažuju. Sve je to dokazano 
opetovanim liječn'čkim opažanjima i 
iskustvom. K tome valja znatj, da 
pravi plivač nesamo time tjera šport, 
već se ujedno usposobljava za laku 
atletiku, nogomet, penjanje na bre- 
gove, i t. d. Plivanje je dakle — mo- 
že se reći— šport nad svim športo- 
vima. Što se tiče čistoće tijela, pli- 
vanje je na prvom mjestu, jer nas 
čuva od raznih boljetica. Oladna vo- 
da draži kožu i čini, da krv brže ko- 
la. Zatim hladna kupelj čini tijelo 
otpornijim protiv prehlade i katara. 
Ljetnim plivanjem na prostom zraku 
izloženo je tijelo svijetlu i suncu, a 
to za zdravlje puno vrijedi. Osim tje- 
lesnog vježbanja plivanje puno vri- 
jedi i zato, što nas čuva, da se ne 
utopimo u vodi. Godišnje se udavi u 
vodi na stotine i hiljade ljudi samo 
zato, što ne znaju plivati. Već i stoga 
treba da se učimo plivati. I. S i t a r i ć. 

t.a nonnu djecu 


DVA MUDRA / JEDAN lJD. 

Harodna priča — Zabilježio D. Krsto Stošič 


Bila tri brata. Dva starija su sebe držali mu- 
drima, a trećeg brata ludim. Kad ih je nagnala 
nevolja, ode najstariji služiti. Došao u grad, 
sreo Turčina i ovaj mu reče: 

»Ako tražiš službu, ja te primam.« 

On pristane i pođe u Turčinovu kuću. Turčin 
mu dade jesti pa ga upita: 

»Šta tražiš za svoju službu?« 

On mu odgovori: 

»Dobro,« reče Turčin, »eto tko se od nas dvo- 
jice prvi naljuti, neka drugi s njega skine oputu.« 
(To će reći, da mu odere s leda trak kože poput 
opute.) 

»Pa dobro, neka bude tako!« pristane sluga. 

Prvi dan pošalje ga gospodar, da pase volove 
i reče mu: 

»Evo ti glava kruha, ali je ne smiješ načeti 
ni kod nje biti gladan.« 

Sluga potjera volove na pašu i na večer se 
vrati kući. 

»Kako je? Je si ii se naljutio?« pita ga go- 
spodar. 

»Nisam gospodaru. A je si li ti?« pita sluga. 

»Nisam valaj. Pa i zašto?« govori Turčin. 

Drugi ga dan pošalje na pašu s ovcama i opet 
mu reče: 

»Evo ti glava kruha, ali je ne smiješ načeti 
ni kod nje biti gladan.« 

Sluga posluša, bio cio dan gladan, a na večer 
vrati se zlovoljan kući. Pita ga gospodar: 

»Je si li se, momče, naljutio?« 

»Kako ne ću,« odgovara on. »šalješ me na 
pašu, a ne daš mi ništa jesti.« 

Turčin će njemu: »Sad moj brajane, daj da 
skinem s tebe oputu, jer si se naljutio.« I odreza 
mu je s leđa. 

Kad se jadan vratio kući, reče srednji brat: 

»Ja ću biti sretniji od tebe. Idem ja u službu.« 

I ode u grad, namjeri se na onog istog Tur- 
čina i pristade na istu pogodbu kao i njegov 
stariji brat. Turčin i njega slao na pašu i zabra- 
nio mu, da jede kruh. Drugi dan se vratio sluga 
kući sav ljutit, a Turčin, skidaj s njega oputu. 
Vrati se tako i srednji brat jaučući kući. 

Sad ode treći, najmlađi brat, da služi. Na od- 
lasku rugala mu se braća: 

»Valaj će te kogod u redu nasamariti!« 

On šuti miran, dok nije stigao u grad. Tu ga 
unajmi isti onaj Turčin i kaza mu pogodbu: 

»Ko se od nas dvoje prvi naljuti, neka dru- 
gome skroji oputu sa leđa.« 

Obojica rekoše: »Dobro! Dobro!« 

Sutradan otpremi gospodar slugu s volovima 
na pašu i reče: 

»Evo ti glava kruha, ne načni je i ne budi kod 
nje gladan.« 


Kad je sluga bio na paši, promisli: 

»Šta ću biti gladan i još da s mene skida 
oputu? Ako je gospodar lud, nisam ja.« 

Ode s volovima k trgovcu, prodađe volove i 
nagrne se novaca pa lijepo stade da ruča u 
(krčmi. Na večer se vrati kući i preda gospodaru 
nenačeti kruh. 

»Šta je od goveda?« pita gospodar. 

Sluga mu odgovori mirno: 

»Šta je od goveda? Ništa. Prodao sam ih! Jesi 
li se ti naljutio?« 

Ture se predomisli i reče: »Pa nisam!« 

Drugi ga dan pošalje na pašu s ovcama, pre- 
dade mu cio kruh i reče, da ga ne smije na- 
četi. Sluga opet ode, potraži trgovca, prodade 
ovce, najede se u krčmi, a navečer eto ga kući 
s cijelom glavom kruha. Upita ga gospodar: 

»Gdje su ovce?« 

»Lijepo sam ih prodao,« odgovori mu sluga. 

»A jesi li se ti naljutio?« 

Turčin pomisli na svoja leđa i reče: 

»Pa, recimo, nisam.« 

Treći iga dan pošalje na pašu sa svinjama. 
Sluga ih prodade i kaže opet uveče gospodaru. 
Turčin stane od muke prevrtati oči, a sluga ga 
pita: 

»Je si li se, gospodaru, naljutio?« 

»Mogao bih se naljutiti, ali ne ću,« odgovori 
Turčin susprežući bijes. »Je si li se ti naljutio?« 

»Bože sačuvaj!« u smijehu će sluga. 

Četvrti dan pošalje ga Turčin s kravama na 
pašu i reče mu: 

»Hajde, pribi tamo na gori krave.« Htio mu 
je reći, da ih goni na pašu na bregove. 

Sluga ode na pašu, dohvati se sorce, udre 
krave po nogama, pa ih onako krvave dotjera 
kući. Kad to vidio Turčin, stane v’kati sav ljutit: 

»Nesrećo moja, šta mi učini!« 

»Nisi li mi rekao, da ih pribi j em u gori? Šta 
se ljutiš?« odvrati sluga. 

»Kako se ne ću ljutiti?« govori gospodar. 
»Nitko mi nije učinio štetu kao ti. Svega si me 
umeo.« 

»Dobro, kad je tako, daj oputu!« kaže sluga 
i odreže Turčinu oputu s leđa. Zatim se vrati 
kući sav bogat i stane liječiti braću, koja su njega 
držala budalom, a koji je eto bolje znao izaći 
na kraj s Turčinom nego oni. 

IIIIIIIIIIIIIIIIIIIIIIIIIIIIIIIIIIIIIIIIIIIIIIIIMIIIIIIIIIIIIIIIIIIIIIIIIIII 

JESENSKO HODOČAŠĆE U RIM 
od 28. rujna do 7. listopada 

III. razred 1900 Din 
II razred 2750 Din 

JERONIMSKI PUTNIČKI ODBOR 

Zagreb, Trg Kralja Tomislava 21 

ČPoitaj ;i „Obitelj** dtfim paijatefji^ 


čiča izr-*’) stranac Fernk ^ 


SV vi'iio za ' \j-d sam zna- 

_ 4^a si baš čOb bedast, ne ibi te bila 
zela.« 

On: »Mogla si znati po tome, što 
sam baš tebe oženio.« 

Optuženik: »Promislite, gospodine 
suce: riža na mlijeku^ pržena riža, 
riža u juhi, svaki dan riža, tjedan za 
tjednom riža! Već sam skoro počeo 
i govoriti kitajski!« 

Svakako dobro. Dama sreće na 
ulici liječnika, koji se pred dva dana 
nije odazvao njenom pozivu na ve- 
čeru: »Zbilja, šteta, gospodine dok- 
tore, što vam nije bilo moguće doći; 
ne bi bilo loše za vas.« 

iL i j e č n i k: »Pa nije ni onako 
loše za me, jer sam trima vašim gosti- 
ma pribil'ježio lijekove.« 

Još samo malo. O ž e n j e n i (go- 
stu koji se sprema na odlazak): »Mo- 
lim vas najljepše, ostanite još samo 
malo, jer je moja punica skoro puk- 
nula od smijeha na vaše šale. Ako ne 
možete ostati, povratite se drugiput i 
ostanite svakako dulje!« 

Nepotrebno. »No, ženice, da li si 
gotova, da idemo?« 

»Molim te već jednom za mir. Već 
je sat, da sam ti rekla, da ću biti za 
minutu gotova, a još uvijek me pitaš.« 

Reklama. Neki nadobudni vlasnik 
trgovine duhana dao je u novine sli- 
jedeći oglas: »Duhan za cigare »Nu- 
ra-iba« priređuje se iz samog cvijeća. 
Cigare priređuju na stolovima iz 
mahagonij eva drveta pravi, rođeni i 


Dječja kolica 

željezno i mjedeno 
pokućstvo i t. d. 

U velikom izboru. 

Primaju se svakovrsni 
popravci brzo i jeftino 

E. FILIPČIĆ, ZAGREB, 

Tkalčićeva ulica 4 kraj Tržnice 

uništava najsigurnije bez oštećenja 
namještaja, metalnih predmeta i tka- 
nina uz pismeno jamstvo poduzeće 

»CYAN« Boškovićeva 3. Telefon 23-29 


svježi Kubanci, koji su oblačeni u 
frakove i nose bijele rukavice. Kada 
netko puši takve cigarete, čini mu 
se, da pliva u zraku. Sanja mu se, da 
ima kravatnu iglu s dijamantom i 
odijelo za 95 dolara na sebi te da 
se je zbilja bogato oženio. Njegov 
dah je sladak, zubi su snježnobijeli 
i za pet tjedana narastu mu brkovi.« 

Kad neko traži. E 1 a: »Vaša mati 
mi je rekla, da ste bili tako slični 
svom bratu blizancu, da vas ona nije 
mogla raspoznati.« 

Pisar: »Zbilja, prava istina; ona 
još ni danas ne zna, koji je od nas 
dvojice zapravo umro.« 

Snašao se. Sijedi prosjak: »Hej, 
mladiću, što imate za sijede kose?« 

Mladić: »Gospođine, samo po- 
štovanje.« 

Savjet: »Kako ću zabiti čavao a da 
ne udarim po prstima?« 

»Drži mlat s objema rukama.« 

Tiskarska pogreška. »Maribor je 
trgovački grad, koji leži na brzoj 
Kravi.« 

Dokaz. Vrijedna četirigodišnja kći: 
»Mamice, svakog mjeseca mijenjaš 
djevojku, a ja sam evo već četiri go- 
dine kod tebe. Zbilja sam ja veoma 
vrijedna.« 

Treba misliti i na mjesto. Gospodin 
Cigumigu čeka s vel'kim basom na 
tramvajskoj stanici uzaludno već dru- 
ga kola. Sve je zaposjednuto: 

»Gospodine sprovodniče, pustite me 
unutra!« 

»Ne može se, zar ne vidite, da je 
nemoguće«. 

»Što ću učiniti, kad imam sobom 
ovaj teški bas?« 

»Drugi put učite flautu«, reče sa- 
svim ozb’ljno sprovodnik i poveze 
dalje. 

Tko će bolje. Tri prijatelja se hvale, 
što je koji dao jednom svojem znancu 
kao zaručni dar. 

A. : »Od mene je dobio pribor z 
kavu za 12 osoba.« 

B. : »Ja sam mu dao pribor za čaj 
za 24 osobe.« 

C. : »A ja sam mu darovao kliješta 
za šećer za 100 osoba.« 




— Halo, draga Jvko, jesi li čula, 
što ima novo? Prevrnuo se autobus, 
koji vozi iz Zagreba u naš grad. Sru- 
šio se na jednom zaokretu i prevalio 
nad jednu grabu. Nitko nije ozbiljnije 
stradao, a naš kapelan se upravo ču- 
dom spasio: iskočio je iz autobusa u 
grabu, a autobus ravno na njega te 
se pružio preko grabe. Da kapelan 
nije bio u grabi, autobus bi ga bio 
zgnječio. Jeza me hvata, kad pomi- 
sl m, kako mora biti čovjeku u časo- 
vima, kakve je proživio siromah ka- 
pelan. A on ništa: smije se i pripo- 
vijeda, kao da se nije ništa dogodilo. 
Srela sam ga čas prije, kad sam išla 
na trg, da kupim, što trebam, za da- 
našnji objed... Sutra se vraća Cvjet- 
ko iz Poljske. Hoćeš doći k meni, da 
idemo zajedno pred njega na kolo- 
dvor? U pet sati po podne. Dođi! Do 
viđenja! 

Š A H 

Problem broj 30. 

B. Traxler 



Bijeli matira u dva poteza 


DOBRIJAN I MAJMUN 

Naš čika D obrijan 
drugog posla nema, 
te se eno u lov 
na ptičice sprema. 


Na visokom stupu 
brzi majmun sjedi, 
i eno sad čika 
na nišan ga gledi. 


Vrlo loše sreće 
naš Dobri, jan bio, 
vid'te li, djeco, 
gdje je pogodio? 


Al’ i majmun sada 
natrag nanišani 
i našega čiku 
u nožicu rani. 

Za uvijek dobro 
djelovanje 

Jamči Vam samo Bayer-ov križ. 
Nijedan nadomjestak ne daje 
Vam takvo jamstvo. Stoga pa- 
zite, ako Vas muči glavobolja i 
migrena, na Bayer-ov križ pra- 
vog omota i tablete. 




kao i ostalo željezno 
pokućtvo kupujete 
najbolje i najjeftinije 
kod proizvadjača 

FILIP BAOIA, 

ZAGREB 

ulica IVANA DEŽMENA br. I. 
(Prolaz Tuškanac) 
Telefon 83-60 i 53 46 

ŠIRITE »OB1TECJ«! 


Jeronimsko Književno Društvo izdaje kao i 
rujnu svoja članska godišnja izdanja za god. * 
ukupno 9 knjiga. Koliko će sve zajedno i > 
pogodi točan ili bar najpribližniji broj stranica, dc„ 
svoj vlastiti portilet umjetnički izrađen od slikara A 
(Primjera radi neka bude spomenuto, da su jeronimsk 
god. 1933,, ukupno njih osam, iznosile 680 stranica.) r 
pogodi točan ili bar najpribližniji broj stranica, dobiv 
umjetničkim slikama i drugim zgodnim i vrijednin. 
njih pogodi točan broj stranica, odlučit će žrijeb, * 
nagrada. Rješenja treba poslati najkasnije d o 15 
barem tri nove adrese, na koje bi se mogla »Ob 
se na adresu uredništ 


Rješenje! srpanjske nagrc. 


Donosimo sliku rješenja nagradne 
zagonetke zadane u 27. broju. Igra- 
ću kartu treba savinuti i onda je 
istom moguće, da se sa tri poteza 
sve djeteline nađu svaka za se. Čim 
se karta savine po dužini a — b, do- 
bijemo od karte dva jednaka dijela 
x i y. Dva se dijela polože jedan na 
drugi i prerežu drugi i treći put po 
dužinama c — Č i d — e. I to je pra- 
vo rješenje zagonetke. 

Iako je oko rješavanja zagonetke 
sudjelovao prilično velik broj odgo- 
netača, moramo nažalost ustanoviti, 
da se nijednom nije posrećilo, da bi 
•zagonetku točno riješio. Zato glavna 
nagrada, portret odgonetača od Ana- 
tola Sergejeva, nije nikome mogla 
biti podijeljena. Za naj približni ja rje- 
šenja podijeljene su I. Domaćinoviću 
dvije knjige te M. Hefteru i H. We- 
beru po jedna knjiga. 

DOMAĆICE 

Voće i povrće uku- 
havajte u bocama 
„W E C K“ 

Ft. FAS ARIĆ 
Ilica 5 ZAGREB Ilica 5 


Emancipirajte se 
od Inostranm proizvoda, u 
tome leži Vaš patriotizam 

DINARA 6'— 

SALVODONT 

pasta za zube, bijeli zube, odstranjuje 
I rastapa zubni kamen. — Proizvodi : 
Drogerija SALVATOR 
Zagreb, llioa 61 — Vlasnik M. F. J. Segedl 
Kod narudžbe od 12 tuba uz Izrezak 
ovog oglasa cijena tubi Dinara 5‘— 



da vi još nemate sviju knjiga, koje je 
izdala KNJIŽNICA DOBRIH ROMANA! 
Naručujte još danas besplatni popis te kom- 
pletirajte što prije tu divnu zbirku romana u 
svojoj knjižnici I 


T J E IV I C E“ 

uništava najsigurnije bez oštećenja 
namještaja, metalnih predmeta i tka- 
nina uz pismeno jamstvo poduzeće 

»CYAN« Boškovićeva 3. Telefon 23-29 


»REKORD« 

Dječja kolica 

Kupujte najbolje uz ori- 
ginalne tvorničke cijene 
samo izravno kod 

»REKORD« 

Tvornica Dječjih Kolica, Zagreb, Vlaška 68. Tel. 32-52. 

Tražite cijenik besplatan ! 



Ilusirovani tjednik „ Obitelj * izlazi svake nedjelje. Pretplata 30 Din na tri mjeseca, za inozemstvo 3 dolara godišnje. Pretplata se plaća unaprijed 
Rukopisi se ne vraćaju. „ Obitelj “ izdaje Konzorcij Kuća Dobre Štampe. Za izdavača i uredništvo odgovara Dr Josip Andrić, glavni urednik „ Obitelji " 
Zagreb, Trenkova 1. Adresa uredništva i uprave „Obitelji* : Zagreb, Trg Kralja Tomislava 21. Telefon 54-17. Ček. rač . pošt. šted. br. 33.536. 
„Obitelj se tiska u Tiskari Narodnih Novina u Zogrebu. Za tiskaru odgovara V. Kirin, Dnželićeva ul. 2. 





SKUPINA UČENICA DOMAĆINSKE ŠKOLE NAKON 
PRAKTIČNOG ISPITA 


UČENICE DOMAĆINSKE ŠKOLE U SLAV. POŽEGI 
NA ZAVODSKOM BRDU 


UČENICE DOMAĆINSKE ŠKOLE U SLAV. POŽEGI U NARODNOJ NOŠNJI 
NA GIMNASTIČKOM NASTUPU 4. LIPNJA 1938 


ie to, koja nam 
, ~ ^move, pune cvi- 
^ SI. Požegi otvorena 
v.ada 1928. inicijati- 
Ss odobrenjem Min. 
>đ 15. IX. 1928. IJ 
-jke od navršene 
'■nrazjbom od naj- 
’ >vne škole. Ako 
biti primljene i 
*,:niice primaju 
da se uvjež- 
na pr. ku- 
iktiraju na 
ojke mogu 
ie i mogu 
; ale u svo- 
# deseci. Na 
ce svjedo- 
avoga dje- 
uspjeh i 



odgojila velik broj mladih budućih doma- 
ćica. Svršetkom svake školske godine uče- 
nice su priređivale izložbe, na kojima su 
bili .zaistupani svi njihovi radovi. Tu si mo- 
gao naći ukusno i« precizno izrađene ženske 
ručne radove, razne vrsti šivanja, a bile su 
zastupane razne vrste slatkiša, konzervira- 
noga voća i povrća. Uz ozbiljan rad, učenice 
su svake godine priređivale predstave i aka- 
demije. Svake godine .bilo je nekoliko vese- 
lih i poučnih izleta u okolicu. U samom 
zavodu imadu učenice veliko igralište, hašču 
za praktičan rad i prekrasno brdo sa šu- 
micom, gdje se za vrijeme odmora mogu 
pozabaviti. 

Domaćinska škola uzgaja nam one kra- 
ljice domaćega ognjišta, koje iz najsiro- 
mašnije kućice znadu stvoriti carstvo lje- 
pote i ljubavi. Ove nam škole, razvijaju i 
otkrivaju ono veliko blago darovitosti i 
milokrvnosti ženske duše, profinjuje joj 
jaki estetski ukus, da znade upotrebiti, 
što su joj vjekovi namrli u našoj krasnoj 
narodnoj nošnji, u pjesmi i raznim narod- 
nim običajima, koji jačaju obiteljski život 
našega naroda. 


SA POKLADNE ZABAVE UČENICA DOMAĆINSKE ŠKOLE U SLAV. 
POŽEGI U SIJEČNJU OVE GODINE 



